**Pārskats par veiktajiem precizējumiem ietekmes uz vidi novērtējuma ziņojuma 1. redakcijai SIA “Atkritumu apsaimniekošanas sabiedrība “PIEJŪRA”” paredzētajai darbībai “Jaunas atkritumu apglabāšanas krātuves izveidei sadzīves atkritumu poligona “Janvāri” teritorijā, nekustamajā īpašumā “Janvāri”, Laidzes pagastā, Talsu novadā” (precizējumi veikti atbilstoši Enerģētikas un vides aģentūras 2025. gada 1. augusta vēstulei Nr. 10.4/1382/2025-N “Par ietekmes uz vidi novērtējuma ziņojuma papildināšanu”)**

|  |  |  |
| --- | --- | --- |
| **Nr.****p.k.** | **Institūcijas atzinums/komentārs** | **Ierosinātājas atbilde/komentārs** |
| **No institūcijām saņemtie atzinumi/komentāri par IVN Ziņojuma 2.redakciju** |
| **Veselības inspekcija (08.05.2025. vēstule Nr. 2.4.6.-1./175)** |
| 1. | Informējam, ka Inspekcijā tika izskatīts SIA “*Geo Consultants*” sagatavots Ziņojums. Inspekcijas viedoklis par sagatavoto Ziņojumu tika sniegts inspekcijas 2025.gada 12.februāra vēstulē Nr. 2.4.6.-1./74 “Par ietekmes uz vidi novērtējuma ziņojumu”, kura tika nosūtīta Ziņojuma izstrādātājam. Ziņojuma izskatīšanas rezultātā Inspekcijā netika pausti iebildumi vai priekšlikumi Ziņojuma redakcijai, taču Inspekcijas kompetences ietvaros tika uzsvērts, ka pamatoto sūdzību gadījumā par SIA “*Atkritumu apsaimniekošanas sabiedrība “Piejūra”*” paredzētās darbības rezultātā radīto traucējošo troksni, normatīvajos aktos noteiktajā kārtībā Operatoram jānodrošina trokšņa līmeņa mērījumu veikšanu pie tuvākiem jūtīgiem trokšņa uztvērējiem (tuvākā apkārtnē esošām apdzīvotām viensētām) un vides trokšņa robežlieluma pārsniegšanas gadījumā jāveic prettrokšņa pasākumus. | Pieņemts zināšanai. |
| Ņemot vērā iepriekšminēto, Veselības inspekcijai nav iebildumu vai citu priekšlikumu par ietekmes uz vidi novērtējuma ziņojumu par SIA “*Atkritumu apsaimniekošanas sabiedrība “Piejūra”*” paredzēto darbību – jaunas atkritumu apglabāšanas krātuves izveide sadzīves atkritumu poligona “Janvāri” teritorijā, nekustamajā īpašumā “Janvāri” Laidzes pagastā, Talsu novadā. | Pieņemts zināšanai. |
| **Valsts vides dienests (10.06.2025. vēstule Nr. 14.3/AP/5193/2025)** |
| 2.  | Dienests secina, ka Ziņojuma 1. redakcija ir jāprecizē un jāpapildina ar šādu informāciju: | Vispārīgs. Papildinātajā IVN ziņojuma redakcijā veikti attiecīgi precizējumi, skat. tabulā zemāk. |
| [1]Ziņojumā, dati par ūdens resursu izmantošanu, savākto un attīrīto infiltrāta apjomu, nešķirotu atkritumu sastāva apkopojums u.c. dati sniegti uz 31.12.2023. Lūdzam papildināt visu Ziņojuma tekstu un tabulas ar aktuālo informāciju uz 31.12.2024. | IVN ziņojums ir caurskatīts un aktuālā redakcija papildināta ar jaunākajiem datiem kādi pieejami operatoram SIA “PIEJŪRA”, piemēram, skat.:* Ar ūdens bilances patēriņa datiem 2024. gadā (skat. 3.2.1. nodaļā “Resursu izmantošana”, sadaļu “*Ūdens resursu izmantošana”*);
* Ar 2024. gada datiem par SIA “PIEJŪRA” atkritumu priekšapstrādi (skat. 3.1.3. nodaļā “Atkritumu apglabāšana”, sadaļu “Atkritumu priekšapstrāde”);
* 6.1. tabula “Iegūto rezultātu apkopojuma tabula” 2023. gada dati aizstāti ar 2024;
* u.c.
 |
| [2] Saskaņā ar Ziņojumā sniegto informāciju, infiltrāta attīrīšanai paredzēts uzstādīt iekārtu, kas balstīta uz elektrokoagulācijas un elektroloksidācijas metodēm. Dienestā ir saņemts iesniegums tehnisko noteikumu saņemšanai, kam pievienots *Flotlife* infiltrāta attīrīšanas iekārtas skaidrojošais apraksts. Uzņēmuma SIA “Flotlife” mājaslapā[[1]](#footnote-1) ir informācija, ka šādas infiltrāta attīrīšanas iekārtas paredzētas gaļas/piena u.tml. notekūdeņu attīrīšanai.Saskaņā ar publiski pieejamo informāciju[[2]](#footnote-2), ar elektrokoagulācijas metodi var noņemt notekūdeņos suspendētās vielas, nogulsnes, krāsas, smakas un citas kaitīgas vielas.Tāpat atbilstoši zinātniskajām publikācijām[[3]](#footnote-3), tika veikts pētījums elektrokoagulācijas efektivitāte amonija slāpekļa (NH3-N) un ķīmiskā skābekļa patēriņa (ĶSP) likvidēšanā no poligonu infiltrāta. Rezultāti liecina, ka elektrokoagulāciju var izmantot infiltrāta priekšattīrīšanai.Saskaņā ar IVN Ziņojumā norādīto projektēšanas kritērijos ir paredzēts šāds piesārņojošo komponentu koncentrācijas samazinājums vidē novadāmajā attīrītajā infiltrāta daļā: * ĶSP ≤ 125 mg/l,
* BSP5 ≤ 25 mg/l,
* Nkop. ne mazāk kā 98 % apmērā no ienākošā infiltrātā esošās slāpekļa savienojumu koncentrācijas;
* suspendētās vielas ≤ 35 mg/l koncentrāciju salīdzinājumā ar ienākošā infiltrāta piesārņojuma pakāpi.

Izvērtējot publiski pieejamo informāciju, kā arī Ziņojumā sniegto informāciju attiecībā uz plānotajām infiltrāta attīrīšanas iekārtām, Dienestam nav pārliecības, ka ar elektrokoagulācijas un elektrooksidācijas metodi varēs attīrīt visas vielas, t.sk., smagos metālus (piem., Zn, Cu, Cd, Cr, Pb, Hg) un Pkop.Ņemot vērā augstāk minēto, Ziņojumā nepieciešams sniegt informāciju, piemēram, par citām līdzīgām iekārtām, kurās veic notekūdeņu/infiltrātu attīrīšanu u.tml., lai gūtu pamatojumu, kas pierāda plānotās infiltrāta attīrīšanas iekārtas (NAI) spēju attīrīt infiltrātu, piemēram, iesniegt testēšanas pārskatus, attīrīšanas efektivitāti, detalizēti norādīt katrā posmā un līdz kādai efektivitātei piesārņojošās vielas tiek attīrītas. | Attīrīšanas iekārtas operators pašlaik ir saņēmis Valsts vides dienestā tehniskos noteikumus šīs iekārtu uzstādīšanai, kas bija priekšnoteikums grozījumu veikšanai A kategorijas piesārņojošās darbības atļaujā. Paralēli notiek arī projektēšanas darbi. Iekārtas projektēšanas kritērijos ir paredzēts sekojošs piesārņojošo komponentu koncentrācijas samazinājums vidē novadāmajā attīrītajā filtrāta daļā un attiecīgi sekojoši attīrītā ūdens parametri:  ĶSP ≤ 125 mg/l, BSP5 ≤ 25 mg/l, Nkop. ne mazāk kā 98 % apmērā no ienākošā filtrātā esošās slāpekļa savienojumu koncentrācijas un suspendētās vielas ≤ 35 mg/l koncentrāciju salīdzinājumā ar ienākošā filtrāta piesārņojuma pakāpi. Papildus tam saņemot tehniskos noteikumus tika izvirzīti vēl papildus parametri, kuru attīrīšanas pakāpi ir jāievēro:

|  |  |  |
| --- | --- | --- |
| Parametrs | Koncentrācija | Piesārņojuma samazinājuma % |
| BSP5 | 25 mg/l | 70% |
| ĶSP | 125 mg/l | 75% |
| Suspendētās vielas | < 35 mg/l | 90% |
| Naftas produkti | 1 |  |
| Nkop | Nodrošināt infiltrāta attīrīšanas efektivitātilīdz 75 % | Nodrošināt infiltrāta attīrīšanas efektivitāti līdz 75 % |
| Pkop |
| Cinks |
| Varš |
| Kadmijs |
| Hroms |
| Svins |
| Dzīvsudrabs |

Iekārta projektēta, lai attīrāmā filtrāta apjoms pie iekārtas aprakstā minētajām vērtībām sastāda sākotnēji 10 m3 stundā (vēlāka līguma darbības termiņā laikā vidējo jaudu paredzēts samazināt līdz aptuveni 6-7 m3 stundā saskaņā ar līguma nosacījumiem). Tomēr iekārta spēj attīrīt arī projektēšanas parametros noteikto piesārņojuma pakāpi, tomēr attiecīgi samazinās attīrāmā filtrāta apjoms, jo iekārtā attīrāmajam filtrātam ir jāpavada ilgāks rezidences laiks. Tomēr tik lielu piesārņojošo vielu vērtību sasniegšana filtrātā ir mazticama, jo infiltrāts uz iekārtu tiek padots no infiltrāta uzkrāšanas baseina, kurā notiek infiltrāta sastāva vidējošana un tādējādi iekārta pārsvarā strādās režīmā, kad tajā tiks attīrīts infiltrāts ar piesārņojošo komponentu koncentrācijām, kas atbilst no tā vidējām vērtībām līdz iekārtas aprakstā minētajām vērtībām. Precīzi procesā izmantoto rezervuāru un tilpņu tilpumi tiks noteikti projektēšanas gaitā. Ar šīs fizikāli ķīmiskās infiltrāta attīrīšanas iekārtas izmantošanu infiltrāta attīrīšanā iegūtais koncentrāts pēc būtības no reversās osmozes iekārtā iegūtā infiltrāta koncentrāta atšķiras ar to, ka tas satur smalki dispersu dzelzs hidroksīdu, kas kalpo kā piesārņojošo vielu absorbents. Dzelzs hidroksīds nav bīstama viela, un kopējais piesārņojošo vielu, tajā skaitā smago metālu kopējā masa infiltrāta koncentrātā fizikāli ķīmiskās infiltrāta attīrīšanas gadījumā neatšķirsies no gadījuma, kad tiek izmantota reversās osmozes metode. Turklāt fizikāli ķīmiskās metodes izmantošanas gadījumā samazināsies sērskābes un nātrija hidroksīda, kas ir bīstamas vielas, izmantošana tehnoloģiskajā procesā. Tā kā infiltrāta attīrīšanas procesā radies dzelzs hidroksīds procesa sākumā fāzē ir koloīdo daļiņu izmēros, tad tā absorbētie piesārņojošie komponenti ir cieši saistīti ar absorbentu. Absorbentam tālākajos tehnoloģiskajos procesos agregatējoties notiek piesārņojuma komponentu ciešāka fiksācija absorbenta matricā, kas nodrošina ievērojami mazāku piesārņojuma komponentu izskalošanās ātrumu no poligona šūnā izvietotā koncentrāta kā tas ir reversās osmozes gadījumā. Koagulācija un flotācija jau ir sevi pierādījusi tehnoloģija smago metālu un cita piesārņojuma attīrīšanā gan pārtikas rūpniecībā, gan dažādu ražošanas nozaru, gan centralizētajās ūdensgūtnēs.Nogulšņu apsaimniekošanai poligona atkritumu noglabāšanas šūnā tiks izveidota speciāla šo nogulšņu apglabāšanas novietne. Novietne tiks izveidota atkritumu krautnē, izveidojot 2-2,5 m dziļu tvertni un izklājot to ar ūdensnecaurlaidīgu pārklājumu (HDPE ģeomembrānu vai analogu ūdens necaurlaidīgu materiālu). Nogulšņu apglabāšanas vieta tiks apgādāta ar paceļamu pagaidu polietilēna pārklājumu, kas tiks pacelts nogulšņu izkraušanas laikā. Pārējā laikā ar to tiks nosegta nogulšņu pārklāšanas vieta, lai minimizētu infiltrāta ģenerēšanu no noglabātajām nogulsnēm.Pirms iekārtas pieņemšanas ekspluatācijā ir paredzēts vienu mēnesi  ilgs palaišanas/ieregulēšanas periods, kura tiks veikta iekārtas tehnoloģisko režīmu pieregulēšana poligonā eksistējošiem reālajiem apstākļiem. Palaišanas/ieregulēšanas perioda laikā tiks veiktas infiltrāta un attīrītā ūdens analīzes. Iekārtas pieņemšana ekspluatācijā notiks, ja attīrītā ūdens piesārņojuma parametri atbildīs tiesību aktos noteiktajiem kritērijiem.Papildus darbības uzraudzībai operators nodrošinās ĶSP, BSP5, suspendētās vielas un Nkop analīzes pirms filtrāta ieplūdes attīrīšanas iekārtā un pēc izplūdes no tās ne retāk kā reizi divās nedēļās. Iekārta tiks aprīkota ar automātisko EVS, kas kalpo kā indikators iespējamām problēmām infiltrāta attīrīšanas procesā. Atbilstoši tiks nodrošināta iespēja savlaicīgi veikt nepieciešamās korektīvi-preventīvās darbības. |
| [3] Dienesta ieskatā Ziņojums būtu papildināms ar ikgadējiem (izmaiņas pa gadiem) datiem: infiltrāta apjomu, tā kvalitātes rādītājiem gan pirms infiltrāta attīrīšanas, gan pēc attīrīšanas, jābūt izvērstam pamatojumam, ka elektrokoagulācijas un elektrooksidācijas infiltrāta attīrīšanas iekārtas ir piemērotas šādas slodzes infiltrāta attīrīšanai un attīrīto notekūdeņu kvalitāte atbildīs normatīvo aktu prasībām. | Dati ir iesniegti Valsts vides dienestā cita administratīvā procesa ietvaros.  |
| [4] Ziņojuma pievienotajā 12.pielikumā “*Sadzīves atkritumu poligona “Janvāri” darbības atbilstības novērtējums labākajiem pieejamiem tehniskajiem paņēmieniem* *(LPTP)*” norādīts, ka ražošanas notekūdeņi SAP “Janvāri” darbības rezultātā veidojas tikai atkritumu krātuves teritorijā infiltrāta veidā. Tāpat LPTP izvērtējumā norādīts, ka uzkrātais infiltrāts tiek attīrīts reversās osmozes (RO) iekārtā. Dienests vērš uzmanību, ka Ziņojumā un tā pielikumos sniegtā informācija par izvēlēto infiltrāta attīrīšanas metodi, attīrāmo notekūdeņu veidu nevar atšķirties.  | Ņemts vērā un veiktas korekcijas IVN ziņojuma aktuālajā redkacijā, lai būtu nepārprotami skaidrs, kuras attīrīšanas iekārtas plānots izmantot.12. pielikumā papildināta/precizēta informācija attiecībā uz ražošanas notekūdeņiem un to apsaimniekošanu:Tabulā Nr.p.k. 3a.:“Ražošanas notekūdeņi SAP “Janvāri” darbības rezultātā veidojas no atkritumu krātuves teritorijā infiltrāta veidā. Atkritumu krātuves pamatnē ir ierīkota infiltrāta savākšanas sistēma ar infiltrāta uzkrāšanas baseinu. Tiek veikta arī ražošanas notekūdeņu savākšana no poligonā esošajām ēkām/angāriem, attiecīgi nodrošināta to attīrīšana, izmantojot sūkņu staciju un teritorijā esošo infiltrāta savākšanas sistēmu, pārsūknējot uz infiltrāta baseinu. Ražošanas notekūdeņi no tehnikas mazgāšanas laukuma tiek novadīti uz attīrīšanas iekārtām ar smilšu uztvērēju un naftas produktu atdalītāju.Atsevišķi tiek nodalītas sadzīves notekūdeņu un lietus notekūdeņu plūsmas un attiecīgi attīrītas. Sadzīves notekūdeņu attīrīšanai tiek izmantotas bioloģiskās notekūdeņu attīrīšanas iekārtas, lietus - smilšu ķērājs un naftas produktu separators. Pēc attīrīšanas plūsmas tiek novadītas vidē.”Tabulā Nr.p.k. 6:“Ražošanas notekūdeņi SAP "Janvāri" darbības rezultātā veidojas no atkritumu krātuves teritorijā infiltrāta veidā (infiltrāta apsaimniekošanas pasākumi aprakstīti tabulas 3a.). Neattīrīts infiltrāts vidē netiek novadīts, tas saskaņā ar atļaujas nosacījumiem tiek attīrīts reversās osmozes iekārtās. Tiek veikta arī ražošanas notekūdeņu savākšana no poligonā esošajām ēkām/angāriem, attiecīgi nodrošināta to attīrīšana, izmantojot sūkņu staciju un teritorijā esošo infiltrāta savākšanas sistēmu, pārsūknējot uz infiltrāta baseinu. Tālāk nodrošinot attīrīšanu reversās osmozes iekārtā un attīrītos notekūdeņus atļauts novadīt novadgrāvī. Ražošanas notekūdeņi no tehnikas mazgāšanas laukuma tiek novadīti uz attīrīšanas iekārtām ar smilšu uztvērēju un naftas produktu atdalītāju, attīrītie notekūdeņi tiek novadīti grāvī.”Tabulā Nr.p.k. 20:“SAP “Janvāri” darbības rezultātā veidojošās notekūdeņu plūsmas un to attīrīšanas risinājumi aprakstīti tabulas 3ii. p.Ražošanas notekūdeņi SAP "Janvāri" darbības rezultātā veidojas atkritumu krātuves teritorijā infiltrāta veidā. Infiltrāta attīrīšana pagaidām tiek veikta RO iekārtā. Tiek veikta arī ražošanas notekūdeņu savākšana no poligonā esošajām ēkām/angāriem, attiecīgi nodrošināta to attīrīšana, izmantojot sūkņu staciju un teritorijā esošo infiltrāta savākšanas sistēmu, pārsūknējot uz infiltrāta baseinu.Ražošanas notekūdeņi no tehnikas mazgāšanas laukuma tiek novadīti uz attīrīšanas iekārtām ar smilšu uztvērēju un naftas produktu atdalītāju.” |
| [5] Dienests 04.03.2025. vēstulē Nr. 11.4/AP/2039/2025 sniedza komentārus par Ziņojuma 1.redakciju, t.sk. arī attiecībā uz Stacionāru piesārņojuma emisijas limitu projektu (turpmāk – SPAELP). Ziņojuma 11.pielikumā *“Pārskats par sabiedrības līdzdalības pasākumiem un sabiedrības kā arī institūciju iesniegtajiem priekšlikumiem ietekmes uz vidi novērtējuma ziņojuma sabiedriskās apspriešanas laikā”* norādīts, ka SPAELP tiks novērstas nepilnības.  | Precizētajā IVN ziņojuma redakcijā Gaisa emisiju projektā veikti attiecīgi precizējumi, skat. tabulā zemāk. |
| Dienests atkārtoti norāda, ka saistībā ar SPAELP nepieciešami šādi precizējumi: |
| 1. SPAELP ir analizēti aprēķinos un modelēšanas gaitā iegūtie rezultāti par 2021.-2023. gadu. Lūdzam papildināt datu analīzi ar informāciju par 2024. gadu.  | 25.06.2025. EVA papildus (papildinājums IVN ziņojuma 1. redakcijai, iesniegšanas datums EVA 06.05.2025.) tika iesniegts precizēts Gaisa emisiju projekts ar ietvertu datu analīzi par 2024. gadu. |
| 2. SPAELP 1. tabulā neprecīzi norādīts A7 emisijas avots (Gāzes lāpa FAII 100 ar ievadīto siltuma jaudu 0.494 MW, biogāze). Atbilstoši Atļaujai emisijas avots A7 ir Koģenerācijas iekārta TEDOM Cento 160. Lūdzam precizēt informāciju.  | 25.06.2025. EVA papildus (papildinājums IVN ziņojuma 1. redakcijai, iesniegšanas datums EVA 06.05.2025.) tika iesniegts atbilstoši precizējot Gaisa emisiju projektā emisijas avotu A7. |
| 3. Vēršam uzmanību, ka SPAELP vērtētas emisijas no būvniecības atkritumu drupināšanas šūnas izbūves laikā, bet nav vērtētas emisijas no ievesto būvniecības atkritumu drupināšanas. SPAELP un Ziņojumā lūdzam sniegt vērtējumu par būvniecības atkritumu drupināšanu/sijāšanu. | Precizētajā Gaisa emisiju novērtējumā iekļautas emisijas no ievesto būvniecības atkritumu drupināšanas. |
| 4. Datus, kas nepieciešami piesārņojošo vielu izkliedes aprēķinam ar datorprogrammu, jāpievieno elektroniskā veidā atbilstoši MK 02.04.2013. noteikumu Nr.182 „Noteikumi par stacionāru piesārņojuma avotu emisijas limita projektu izstrādi” 39. punkta prasībām. Ievaddati ir arī visi papildus izveidotie faili, piemēram, variācijas (dinamikas), esošā piesārņojuma, apbūves u.c. dati vai faili. | Precizētajā IVN ziņojuma 2. redakcijā Gaisa emisiju novērtējuma ievaddati, atbilstoši normatīvo aktu prasībām, ierakstīti ārējā datu nesējā un iesniegti EVA kopā ar IVN ziņojuma izdrukas eksemplāru. |
| **Enerģētikas un vides aģentūra (01.08.2025. vēstule Nr. 10.4/1382/2025-N)** |
| 3. | Izvērtējot Ziņojumu Aģentūra konstatē, ka sagatavotais IVN atsevišķās ietekmju grupās ir sagatavots formāli, ka ir atsevišķi Paredzētās darbības un tās ietekmes uz vidi aspekti, par kuriem nepieciešams skaidrojums vai precizējumi, kā arī papildu informācija un ietekmes novērtējums, jo Ziņojumā tas nav pietiekams. Tāpat Aģentūra secina, ka vairāki punkti, kas iekļauti 2022. gada 6. decembrī izdotajā programmā Nr. 5–03/27/2022 “Ietekmes uz vidi novērtējumam jaunas atkritumu apglabāšanas krātuves izveidei cieto sadzīves atkritumu poligonā *Janvāri*” (turpmāk – Programma Nr. 5–03/27/2022), izpildīti daļēji. Ievērojot minēto, Aģentūra saskaņā ar likuma *Par ietekmes uz vidi novērtējumu* (turpmāk – Novērtējuma likums) 20. panta otro, trešo un ceturto daļu lūdz Ierosinātājai izvērtēt un attiecīgi sniegt papildu informāciju un vērtējumu atbilstoši tālāk norādītajam, jo tas ir būtiski atzinuma par Ziņojuma sniegšanai*.*Izvērtējot Aģentūrā iesniegto Ziņojumu, Aģentūra konstatē turpmāk norādīto: | Vispārīgs. Papildinātajā IVN ziņojuma redakcijā veikti attiecīgi precizējumi, skat. tabulā zemāk. |
| 1. Aģentūra konstatē, ka, vērtējot Paredzētās darbības atbilstību Ministru kabineta 2011. gada 27. decembra noteikumu Nr. 1032 “Atkritumu poligonu ierīkošanas, atkritumu poligonu un izgāztuvju apsaimniekošanas, slēgšanas un rekultivācijas noteikumi”(turpmāk - Noteikumi Nr. 1032) prasībām, nav sniegta faktos balstīta nosacījumu izpildes analīze. Aģentūra konstatē, ka arī pēc jaunās krātuves izveides iespējams netiek paredzēta visu Noteikumu Nr. 1032 prasību ievērošana apjomā, kādā tās attiecināmas uz cieto sadzīves atkritumu poligoniem. Ņemot vērā, ka IVN procedūra piemērota atkritumu apglabāšanas šūnas izbūvei, rekultivējot (norokot) esošo, kā būtiskākie kritēriji attiecībā uz Noteikumu Nr. 1032 prasību ievērošanu ir grunts, gruntsūdeņu un virszemes ūdeņu, kā arī poligona gāzes un infiltrāta esošā un plānotā apsaimniekošana, uz ko arī būtu bijis jāvērš galvenā uzmanība sagatavojot Ziņojumu. Kur attiecināms, pievienojams kartogrāfiskais materiāls un/vai shēmas, kā arī veikto testu un monitoringa rezultāti. Ņemot vērā minēto, sniedzami skaidrojumi un Ziņojums papildināms, tajā skaitā, ar turpmāk norādīto:
 | Vispārīgs. Papildinātajā IVN ziņojuma redakcijā veikti attiecīgi precizējumi, skat. tabulā zemāk. |
| * 1. Noteikumu Nr. 1032 6.2. apakšpunkts nosaka, ka poligonus aizliegts būvēt teritorijās, *kurās visā poligona ekspluatācijas laikā maksimālo gruntsūdens līmeni nevar nodrošināt zemāku par vienu metru no poligona pamatnes*. Ziņojumā jāsniedz pamatojums šīs prasības ievērošanai. Saskaņā ar Ziņojuma 8.1. pielikumā pievienoto informāciju (urbumu ģeoloģiskie griezumi), vairākos 2024. gada izpētes projekta kontrolurbumos (U1, U2, U6) noteiktais gruntsūdens līmenis ir mazāk kā 1 m zem atkritumu slāņa. Ziņojums papildināms ar informāciju, kā tiks nodrošināta iepriekš minēto prasību izpilde.
 | Jaunās krātuves izbūve paredzēta ievērojot Noteikumu Nr. 1032 prasības, attiecīgi nodrošinot šo noteikumu 6.2. punktā izvirzītos nosacījumus, proti, attālums no maksimālā gruntsūdens līmeņa tiek nodrošināts vismaz vienu metru no poligona pamatnes, tai sk. attiecināms arī IVN objektam – jaunajai Krātuvei.Informācija par Noteikumu Nr. 1032 6.2. punkta prasībām ir sniegta IVN ziņojumā (skaidrojums tika ietverts jau IVN ziņojuma 1. redakcijā) proti:* “Obligāta prasība atbilstoši Noteikumu Nr. 1032 6.2. punkta nosacījumiem, ir nodrošināt poligonā jebkura jauna infrastruktūras objektu izbūves laikā no maksimālā gruntsūdens līmeņa līdz pamatnei vismaz viena metra attālumu, kas tiks ievērots arī jaunās Krātuves izveidē.” (skat. 3.3.3. nodaļu “Krātuves izveides apraksts pa būvniecības darbu kārtā”, apsakšsadaļu “Būvniecības darbu 2. kārta”);
* Tāpat Noteikumu Nr. 1032 6.2. punktā noteiktās prasības uzskatāmi attēlotas arī vizuāli vairākos griezumos, piemēram, 3.15., 3.19., 3.20., 3.21. att.

Sniedzam skaidrojumu par gruntsūdens līmeņa papildu nepieciešamajiem kotrolpasākumiem, attiecīgi papildinot arī IVN ziņojuma aktuālo redakciju (skat. 3.3.3. nodaļu “Krātuves izveides apraksts pa būvniecības darbu kārtā”, apašsadaļu “Būvniecības darbu 2. kārta”:“Lai jaunās Krātuves izbūvē nodrošinātu Noteikumu Nr. 1032 6.2. punkta nosacījumu izpildi, pirms pamatnes izbūves (uzsākot būvniecības darbu 2. kārtu) nepieciešams veikt pasākumus gruntsūdens līmeņa pārbaudei ierīkojot kontrolurbumus un veicot gruntsūdens līmeņa mērījumus. Urbumi tiks ierīkoti “konvertveidā” (kopā 5 gab.) jaunās Krātuves robežu ietvaros. Nepieciešams nodrošināt gruntsūdens līmeņa monitorēšanu trīs mēnešu periodā. Pie maksimālā gruntsūdens līmeņa (tai sk. svārstībām) līdz Krātuves pamatnei jānodrošina vismaz viena metra attālumu, attiecīgi veicot korekciju būvprojekta vertikālajā plānojumā. Piemēram, nepieciešamības gadījumā koriģējot ar papildu pieberamo grunts slāni.”. |
| * 1. Ziņojums jāpapildina ar informāciju par azbestu saturošo atkritumu apglabāšanas vietas ierīkošanu jaunajā šūnā, kā arī jāsniedz informācija par esošās šūnas slēgšanu.
 | IVN ziņojuma aktuālā redakcija papildināta ar informāciju attiecībā uz esošās azbesta krātuves slēgšanu kā arī jaunās ierīkošanas un ekspluatācijas nosacījumiem (skat. 3.6.2. “Krātuvē izvietojamā materiāla (atkritumu) daudzums, to apsaimniekošana”):“Jaunās Krātuves ekspluatācijas laikā azbestu saturošo atkritumu pieņemšana tiks organizēta, tāpat kā līdz šim izkraujot poligona teritorijā paredzētajā vietā (skat. Piesārņojuma atļaujas 7. pielikumā), bet apglabājot speciāli ierīkotā jaunās Krātuves DA stūrī (skat. 3.34. att. ar Nr. 18.1.). Jaunajā azbesta apglabāšanas vietā, to ierīkojot un ekspluatējot, jāievēro šādi nosacījumi:- ierīkojot azbesta apglabāšanas vietu, tie jāapglabā virs drenāžās slāņa. Tos nav atļauts izvietot tieši uz ģeomembrānas;- apglabāšana atsevišķā poligona nodalījumā - 1000 t/gadā;- apglabājot azbestu saturošus atkritumus, nepieļaut azbesta šķiedru vai putekļu nokļūšanu vidē;- organizēt azbestu saturošu būvmateriālu atkritumu pieņemšanas plūsmu poligonā tā, lai nodrošinātu šo atkritumu apbēršanu iespējami īsākā laikā; - aizliegta jebkāda transporta (t.sk. kompaktora) pārvietošanās pa neapbērtiem azbestu saturošiem atkritumiem; - regulāri un nekavējoties pārsegt tos ar sadzīves atkritumu slāni vai ģeosintētiku, piemēram, HDPE plēvi vai ģeotekstilu; - nav atļauta azbestu saturošu būvmateriālu sajaukšana ar citiem sadzīves atkritumiem un izlīdzināšana pa visu šūnas sektora laukumu, kā arī blietēšana pirms to pārsegšanas, lai nepieļautu putekļu emisiju no mehāniskas iedarbības (līdzināšanas, blietēšanas);- azbestu saturošus atkritumus apglabāt vismaz divu metru dziļumā (ierokot tā, lai virs azbestu saturošo atkritumu slāņa nodrošinātu ne mazāk kā 2 metrus biezu atkritumu, smalku būvgružu vai cita inerta materiāla pārklājuma slāni). Šā brīža esošo azbesta apglabāšanas krātuvi (skat. izvietojumu Piesārņojuma atļaujas 7. pielikumā) paredzēts slēgt kopā ar aktīvo atkritumu apglabāšanas krātuvi pēc tās pilnīgas aizpildīšanas ar atkritumiem veicot krātuves pagaidu rekultivāciju atbilstoši Noteikumu Nr. 1032 prasībām.”. |
| * 1. Aģentūra pirmšķietami konstatē, ka virszemes ūdeņu kvalitāte netiek kontrolēta atbilstoši Noteikumu Nr. 1032 5. pielikuma 2. punkta[[4]](#footnote-4) prasībām. Ziņojuma nodaļa jāpapildina ar informāciju par jaunu monitoringa posteņu izveidi, pēc iespējas plānojot to izvietojumu saskaņā ar esošajām vidē novadāmo attīrīto notekūdeņu izplūdes vietām, lai būtu iespējams kontrolēt arī lietus ūdeņu un citu attīrīšanas iekārtu darbības efektivitāti un atbilstoši reaģēt, konstatējot neatbilstības.
 | Virszemes ūdeņu monitorings tika veikts saskaņā ar spēkā esošo atļaujas A kategorijas piesārņojošai darbībai prasībām. Tomēr ņemot vērā, ka SAP “Janvāri” darbība attīstās un tā teritorijā ir attīstīti jauni infrastruktūras objekti (piemēram, BNA pārstrādes rūpnīca), tad piedāvājam papildināt virszemes ūdeņu monitoringa tīklu ar vēl vienu novērošanas punktu (VU-4), kas ļautu kontrolēt virszemes ūdeņu stāvokli poligona novadgrāvī (izvietojumu skat. 11.1. attēlā “Sadzīves atkritumu poligona „Janvāri” gruntsūdeņu monitoringa urbumu tīkls, gruntsūdens plūsmas virziens un infiltrāta paraugošanas punktu izvietojums”). |
| * 1. Aģentūra vērš Ierosinātājas uzmanību - Noteikumu Nr. 1032 5. pielikumā paredzētais monitorings visās kontrolējamajās pozīcijās veicams gan aktīvajā, gan slēgtajā poligona daļā, tajā skaitā pēc Paredzētās darbības uzsākšanas.
 | Esošais monitoringa tīkls ir ierīkots ir ņemot vērā gan pašlaik aktīvo atkritumu apglabāšanas šūnu, gan iepriekš rekultivēto atkritumu krātuvi. Tā kā jaunā atkritumu apglabāšanas šūna tiks ierīkota vecās rekultivētās krātuves vietā, tad esošais monitoringa tīkls lielā mērā jau tagad ļauj kontrolēt ietekmi uz vides stāvokli. Tomēr pēc situācijas izvērtēšanas ir pieņemts, ka monitoringa tīkls tiks papildināts ar vienu virszemes ūdeņu (VU-4) un vienu pazemes ūdeņu (U6) paraugošanas vietu (plānoto jauno monitoringa punktu izvietojumu skat. 11.1. attēlā “Sadzīves atkritumu poligona „Janvāri” gruntsūdeņu monitoringa urbumu tīkls, gruntsūdens plūsmas virziens un infiltrāta paraugošanas punktu izvietojums”).Aprakstu attiecībā uz plānotajiem jaunajiem monitoringa punktiem skat. 11.3. nodaļas “Paredzētās darbības vides kvalitātes novērtēšanas monitorings, tā izmaiņu nepieciešamības izvērtējums”, apakšsadaļā “Gruntsūdens, pazemes ūdens un virszemes ūdens monitorings”. |
| * 1. Aģentūra pirmšķietami secina, ka Ierosinātāja iespējams nav veikusi attīrītā un vidē novadāmā infiltrāta sastāva monitoringu, kā tas norādīts Ierosinātājai izsniegtajā A kategorijas piesārņojošās darbības atļaujā VE14IA0001 (nosacījumi attiecībā uz izplūdes vietu Nr. 4). Ziņojums atbilstoši papildināms ar šo testu rezultātiem, ja tādi ir veikti.
 | Līdz 2024. gadam SIA “PIEJŪRA” atļaujā A kategorijas piesārņojošai darbībai nebija paredzēts pienākums veikt attīrītā infiltrāta analīzes. Tikai pēdējos Piesārņojuma atļaujas grozījumos šī prasība tika iekļauta, bet attīrīto infiltrātu noņemt nebija iespējams, jo attīrīšanas iekārta nestrādāja kopš 2023. gada. |
| * 1. Ziņojumā nav pievienota informācija, kura norādītu uz Noteikumu Nr. 1032 5. pielikuma 1.2. punkta prasību attiecībā uz poligona gāzes monitoringa izpildi. Sniedzami arī skaidrojumi, pamatojoties uz kādu informāciju emisiju aprēķinos pieņemts, ka lāpā sadedzināmās gāzes sastāvā ir 50 % metāna. Ja nepieciešams, veicami labojumi arī emisiju novērtējumā.
 | Sniedzam papildus informāciju par poligona gāzes monitoringu 2024. gadā (skat. apakšnodaļu 3.1.6. “Atkritumu gāzes savākšanas sistēma”). Papildus gribam norādīt, ka Ierosinātāja plāno veikt poligona gāzes sistēmas rekonstrukciju, kas uzlabos poligona gāzes savākšanu esošajā atkritumu apglabāšanas šūnā (2026. gadā). Pēc poligona gāzes sistēmas rekonstrukcijas lāpa kalpos kā galējs līdzeklis poligona gāzes sadedzināšanai, ja nav iespējams gāzi sadedzināt koģenerācijas stacijās, kas paredzams kā ļoti maziespējams scenārijs. Papildus tam lāpā metāna saturs šajos gadījumos ir augstāks, jo to paaugstina “treknāka” gāze no BNA pārstrādes kompleksa.   |
| 1.7. Ziņojuma 102. lpp. norādīts, ka *pāršķiroti un frakcionēti būvniecības atkritumus saturoši atkritumi, kuriem poligona teritorijā veikts reģenerācijas process, ir paredzēti turpmākai izmantošanai tikai poligona krātuves iekšējās infrastruktūras vajadzībām, līdz ar to analīzes sagatavotajām materiālu frakcijām nav nepieciešams veikt.* Aģentūra konstatē, ka šādām darbībām pakļautie atkritumi atbilstoši norādītajiem klasifikācijas kodiem neatbilst Noteikumu Nr. 1032 7. pielikumā *Inertie atkritumi, kuriem pirms apglabāšanas inerto atkritumu poligonā vai atkritumu poligona daļā, kas paredzēta inerto atkritumu apglabāšanai, nav nepieciešama atbilstības pārbaude*norādītajiem atkritumu veidiem. Sniedzams skaidrojums prasības neievērošanai[[5]](#footnote-5). Ziņojums caurlūkojams un veicami atbilstoši labojumi attiecībā uz tādu terminu kā inertie atkritumi, atkritumu reģenerācija u.c. lietojumu atbilstoši *Atkritumu apsaimniekošanas likuma* un saistīto noteikumu definīcijām un terminoloģijai. Piemēram, Ziņojuma 3.5. nodaļas apakšvirsrakst ir *Pārstrādei nederīgi materiāli jeb inertie atkritumi****.*** Aģentūra norāda, ka atbilstību inerto atkritumu grupai nenosaka tas, vai atkritumi ir pārstrādājami, bet gan, atbilstoši Noteikumu Nr. 1032 2.1. punkta definīcijai, to fizikālo, bioloģisko un ķīmisko īpašību kopums. | Noteikumu Nr. 1032 7. punkts attiecināms uz inertu atkritumu pieņemšanu inerto atkritumu poligonā.SAP “Janvāri” ir atļauts pieņemt būvniecības atkritumus (170904) un veikt to pārstrādi (R12B), kā rezultātā tiek iegūti pāršķiroti būvniecības atkritumi (191216), kas paredzēti turpmākai izmantošanai poligona tehnoloģiskajām vajadzībām. Prasības tiek ievērotas atbilstoši Piesārņojuma atļaujā noteiktajam (6.1.2. punkta, 11.2. punkta nosacījumi) kā arī atbilstoši uzņēmuma izstrādātam dokumentam “Būvniecības atkritumu apstrādes kvalitātes kontroles procedūra un sagatavotā materiāla kvalitātes uzraudzība sadzīves atkritumu poligonam “Janvāri””.Paskaidrojam, ka IVN ziņojumā termins “inertie atkritumi” lietots atbilstoši MK noteikumu Nr. 1032 termina definīcijai. IVN ziņojuma aktuālajā redakcijā precizēta tehniska nepilnība koriģējot 3.5. nodaļas apakšvirsrakstu: “Inertie atkritumi”.  |
| 1. Ierosinātāja ir plānojusi (2026. gadā) vides pārvaldības sistēmas ieviešanu atbilstoši ISO 14001 standartam (Ziņojuma 219. lpp.), kas nodrošinās atbilstību nozares labākajiem pieejamajiem tehniskajiem paņēmieniem (LPTP). Aģentūra norāda, ka atbilstība LPTP tiks nodrošināta tikai ar nosacījumu, ka ISO 14001 standartā būs paredzētas procedūras, kas atbilst nozares LPTP prasībām un arī Direktīvas 2010/75/ES 14.a pantā (vides pārvaldības sistēma) noteiktajam.
 | Kā minēts IVN ziņojumā (skat. sadaļu 11.1.2. “Gaisa monitorings”, sadaļā “Ar atkritumu apglabāšanu saistītās emisijas gaisā un siltumnīcefekta gāzes, to apjoms”), SIA “PIEJŪRA” laika periodā līdz 2026. gadam ir plānojusi vides pārvaldības sistēmas ieviešanu atbilstoši ISO 14000 standartam (vai līdzvērtīgu). Attiecīgi darām zināmu, ka kopīgi ar konsultantiem tiks ieviesti labākie piemēri atbilstoši nozares LPTP, Direktīvas 2010/75/ES 14.a pantā noteiktajam un SIA “PIEJŪRA” reālajām iespējām un situācijai. |
| 1. Ņemot vērā, ka Paredzētās darbības realizācija saistīta ar koģenerācijas iekārtas ekspluatāciju, energoefektivitātes novērtējums papildināms (12. pielikuma 23. punkts un Ziņojums) ar informāciju par saražotās elektroenerģijas un siltumenerģijas lietderīgu izmantošanu, ja attiecināms, ņemot vērā arī sezonalitāti.
 | Sniedzam skaidrojumu par atlikušās siltumenerģijas izmantošanu un pasākumiem, kas tiks veikti, lai samazinātu neatgūtās un neizmantotās siltumenerģijas apjomu.Kā jau iepriekš minēts, biogāzes savākšanas process tiek nodrošināts nepārtraukti, neatkarīgi no laika apstākļiem, lai novērstu SEG emisiju nokļūšanu atmosfērā. Tas nozīmē, ka siltumenerģija tiek ražota visa gada garumā. Tomēr siltumenerģijas patēriņš ir sezonāls, ar augstāku pieprasījumu ziemas mēnešos un zemāku pieprasījumu vasaras mēnešos. Šī iemesla dēļ rodas siltumenerģijas pārpalikums, kas netiek izmantots. Lai optimizētu saražotās siltumenerģijas izmantošanu, uzņēmums aktīvi strādā pie vairākiem risinājumiem:• Jaunu siltumenerģijas patērētāju piesaiste;• Tehnoloģiskā procesa uzlabošana: * Nākotnē plānots poligona gāzi pārstrādāt biometānā, kuru varēs izmantot, piemēram, SIA “PIEJŪRA” autotransporta vajadzībām;
* SIA “PIEJŪRA” ir plānojusi izbūvēt gāzes savākšanas sistēmu, kas maksimāli savāks visu poligonā veidojošos gāzi no pagaidām zināmiem trijiem avotiem, kas tiks atbilstoši utilizēta vai pārstrādāta. Pirmais posms plānots 2026. gadā, realizējot gāzes savākšanas sistēmas (II kārtas izbūve) izveidi šā brīža aktīvajā apglabāšanas krātuvē. Savāktā poligona gāze tiks novadīta uz BNA kompleksu. Tāpat jaunās krātuves ekspluatācijā, uzsākot atkritumu apglabāšanu pie noteikta apglabāto atkritumu apjoma sasniegšanas, paredzēta gāzes sistēmas izbūve, kur tiks savākta poligona gāze un nogādāta uz BNA pārstrādes kompleksu.

Papildināts 12. pielikuma 23. punkts:“Operators plāno šādus tehnoloģiskā procesa uzlabošanas pasākumus: -Nākotnē plānots poligona gāzi pārstrādāt biometānā, kuru varēs izmantot, piemēram, poligona autotransporta vajadzībām;-2026. gadā tiks modernizēta gāzes savākšanas sistēma (II kārtas izbūve) šā brīža aktīvajā apglabāšanas krātuvē.”Uzņēmums augstu vērtē un apzinās, ka efektīva siltumenerģijas izmantošana ir būtiska gan no vides, gan ekonomiskā viedokļa, un ir apņēmies turpināt darbu pie šī jautājuma risināšanas. |
| 4. Ziņojuma 12. pielikumā *Sadzīves atkritumu poligona “Janvāri” darbības atbilstības novērtējums labākajiem pieejamiem tehniskajiem paņēmieniem (LPTP)* tiek norādīts, ka 15. punkta prasība par poligona gāzes apsaimniekošanu *Sadedzināšanu lāpā izmantot tikai drošības apsvērumu dēļ vai nestandarta ekspluatācijas apstākļos* tiek ņemta vērā un izpildīta. Tomēr Aģentūra konstatē, ka koģenerācijas iekārta uzstādīta tikai 2024. gadā un, pirmšķietami, uz to netiek novadīta poligona gāze no atkritumu šūnas. Līdz ar to, neatbilstošs situācijai ir arī apgalvojums Ziņojuma 3.16. nodaļā *Esošās un paredzētās darbības atbilstība labākajiem pieejamiem tehniskajiem paņēmieniem* attiecībā uz poligona gāzes pārvaldību, ka *Poligona gāze tiek attīrīta un pārstrādāta koģenerācijas iekārtā, ražojot elektroenerģiju un siltumenerģiju* u.c. Atbilstoši faktiskajai situācijai precizējama informācija arī Ziņojuma apakšnodaļā *SEG aprēķini*. Ziņojums un tā 12. pielikums caurlūkojams un novēršamas visas neatbilstības attiecībā uz atsevišķu prasību ievērošanu esošajā un plānotajā Poligona darbībā. Kur attiecināms, informācija papildināma ar risinājumiem, kā un kādā laika periodā atbilstība tiks nodrošināta. | 2026. gadā tiks modernizēta gāzes savākšanas sistēma (II kārtas izbūve) šā brīža aktīvajā apglabāšanas krātuvē. Poligona gāzes sistēmas rekonstrukcijas ietvaros tiks uzlabota poligona gāzes savākšanu esošajā atkritumu apglabāšanas šūnā, papildus tam novadot savākto gāzi uz koģenerācijas staciju.Plašāks skaidrojums par SIA “PIEJŪRA” gāzes savākšanas sistēmas modernizāciju un iecerētajiem risinājumiem sniegts IVN ziņojuma aktuālās redakcijas apakšnodaļā 3.1.6. “Atkritumu gāzes savākšanas sistēma”).Tāpat precizēts 12. pielikuma 15.punkts:“Pašreiz poligona teritorijā esošā poligona gāzes utilizēšanas sistēma ir apgādāta ar sadedzināšanas lāpu.2026. gadā plānots veikt poligona gāzes sistēmas rekonstrukciju, kas uzlabos poligona gāzes savākšanu esošajā atkritumu apglabāšanas šūnā, papildus tam novadot savākto gāzi uz koģenerācijas staciju.” |
| 1. Ziņojuma 12. pielikumā papildināma un labojama arī neprecīzi norādītā informācija, piemēram, 19. i apakšpunktā *Pienācīga buferkrātuves ietilpība*, attiecībā uz Paredzēto darbību norādīts, ka *Uzkrātais infiltrāts tiek attīrīts reversās osmozes (RO) iekārtā, kuras jauda ir 9m3/st*, taču nav sniegta informācija par infiltrāta baseina tilpumu un to, vai pirms novadīšanas vidē attīrītais infiltrāts tiek uzkrāts bufertvertnē/baseinā.
 | IVN ziņojuma 12. pielikuma tabulā precizēts 19i. punkts:“Atkritumu krātuves pamatnē ir ierīkota infiltrāta savākšanas sistēma, infiltrāta uzkrāšana notiek tam paredzētā baseinā ar tilpumu 1500 m3. Uzkrātais infiltrāts tiek attīrīts reversās osmozes (RO) iekārtā, kuras jauda ir 9m3/st. Attīrītais infiltrāts netiek uzkrāts atsevišķā bufertvertnē/baseinā.Perspektīvā operators paredz uzstādīt uz fizikāli ķīmiskiem procesiem balstītu infiltrāta attīrīšanas iekārtu, kura būs aprīkota ar jaunākās paaudzes tehnoloģiskajiem moduļiem.” |
| 1. Vērtējot Ziņojumā un tā pielikumos pievienoto informāciju par notekūdeņu un virszemes ūdeņu apsaimniekošanu un vidē novadāmo notekūdeņu kvalitātes (piesārņojuma) kontroli Aģentūra konstatē, ka nepieciešami skaidrojumi, labojumi un papildinājumi, uz kuriem norāda turpmāk:
 | Vispārīgs. Papildinātajā IVN ziņojuma redakcijā veikti attiecīgi precizējumi, skat. tabulā zemāk. |
| * 1. Ziņojumā un tā pielikumos sniegta pretrunīga informācija attiecībā uz infiltrāta apsaimniekošanu reversās osmozes iekārtā, tajā skaitā Ziņojuma 3.8. tabulā norādot attīrītā infiltrāta un koncentrāta proporcijas, kuras neatbilst Atļaujā saskaņotājām un norāda uz iekārtas neatbilstošu darbību. Piemēram, 2023. gadā tikai 355 m3 norādīti kā attīrīti (5% no pavisam kopā savāktā daudzuma), bet par savākto 2374 m3 infiltrāta izmantošanu informācija tabulā nav pievienota. Skaidrojami norādītie rezultāti, informācija papildināma ar 2024. gada datiem, kā arī skaidrojams, kā tika apsaimniekots infiltrāts 2023. gada periodā, kad attīrīšanas iekārta nedarbojās.
 | Ne 2023. gadā, ne 2024. gadā infiltrāts netika attīrīts, jo bija neatgriezeniski bojātas attīrīšanas iekārtas. Pašlaik tiek veikti grozījumi Piesārņojuma atļaujā, lai varētu izmantot mūsdienīgākas attīrīšanas iekārtas nekā iepriekš pielietotā reversā osmoze. Savāktais infiltrāts tika novadīts atpakaļ uz atkritumu apglabāšanas krātuvi.3.8. tabula papildināta ar datiem par 2024. gadu. |
| * 1. Atbilstoši Ziņojuma 7. pielikumā pievienoto virszemes ūdeņu kvalitātes testu rezultātiem 2023. gada 2. pusgadā un 2024. gadā konstatējams, ka piesārņojuma koncentrācija VU-1 kontrolpunktā (novietots no Poligona nākošajā novadgrāvī, kurā saplūst visi no kontūrgrāvja nākošie ūdeņi), proporcionāli lielākajai noteikto parametru daļai ir vairākas reizes vai pat par kārtu augstākas kā pārējos divos kontrolpunktos (uz meliorācijas grāvjiem, kas nav tieši saistīti ar Poligona radīto ietekmi, kā tas secināms no 7. pielikuma 3. attēlā norādītā) noteiktie. Piemēram, amonija slāpekļa (N/NH4) koncentrācija ir 54 mg/l VU-1 punktā, bet VU-2 un VU-3 attiecīgi 0,19 mg/l un 0,08 mg/l, bet parametra BSP5 koncentrācijas attiecīgi ir 20,1 mg/l, 1,1 mg/l un mazāk par 1 mg/l. Savukārt 2024. gada testu rezultāti VU-1 un pārējos divos kontrolpunktos neuzrāda tik nozīmīgas atšķirības. Skaidrojama un vērtējama vidē novadīto ūdeņu kvalitātes atbilstība prioritārajiem lašveidīgo zivju ūdeņiem noteiktajiem robežlielumiem (no Poligona novadītie notekūdeņi nonāk Rojas upē)[[6]](#footnote-6), kā arī sniedzama informācija par risinājumiem, lai nepieļautu līdzīgu situāciju atkārtošanos.
 | SAP “Janvāri” apkārtnē esošajās virszemes ūdenstecēs ūdens līmenis ir ļoti svārstīgs un bieži vien tās ir sausas. Līdz ar to izveidojas situācijas, ka pat plānojot monitoringa darbus ne vienmēr izdodas noņemt paraugus no tekošas ūdens plūsmas, it īpaši tas attiecas uz VU-1 punktu. Tādējādi izveidojas situācija, ka noņemot paraugu no stāvoša ūdens tiek iegūtas daudz lielākas piesārņojošo vielu koncentrācijas šajā punktā nekā VU-3, kur ūdens ir tekošs. Tas attiecas it īpaši uz slāpekļa formām, jo stāvošas ūdenī notiek veģetācijas veidošanās, kas būtiski paaugstina slāpekļa koncentrācijas paraugojamajā ūdenī. SIA “PIEJŪRA” pēc monitoringa veicēja rekomendācijām veic regulāru grāvja tīrīšanu, lai maksimāli samazinātu sauso klimatisko apstākļu potenciālo ietekmi uz apkārtējiem virszemes ūdeņiem. Poligonam nav ietekmes uz prioritārajiem lašveidīgo zivju ūdeņiem, jo, pirmkārt tie atrodas samērā tālu no poligona, otrkārt, līdz tiem ir sarežģīta meliorācijas ūdeņu novadīšanas sistēma, kas virszemes ūdeņu bilancē ienes daudzkārt vairāk ūdeņu nekā tie noplūst no poligona teritorijas. |
| * 1. Ziņojuma 3.6.3. nodaļā norādīts, ka paredzēts uzstādīt jaunu infiltrāta attīrīšanas iekārtu. Ziņojums jāpapildina ar informāciju par procesā izmantojamo ķīmisko un citu papildmateriālu izmantošanu, par saražoto dūņu īpašībām, daudzumu un apsaimniekošanas risinājumiem. Jāpievieno informācija par procesā izmantoto rezervuāru un tilpņu tilpumiem un nodrošinājumu pret piesārņojuma nonākšanu vidē. Jāsniedz informācija par attīrītā infiltrāta īpašībām, norādot nevis attīrīšanas pakāpi, bet garantētās piesārņojuma koncentrācijas un to atbilstību vidē novadāmo notekūdeņu robežlielumiem un/vai mērķlielumiem, kā arī jānorāda risinājumi situācijās, kad netiek nodrošināta nepieciešamā kvalitāte.
 | Attīrīšanas iekārtas operators pašlaik ir saņēmis Valsts vides dienestā tehniskos noteikumus šīs iekārtu uzstādīšanai, kas bija priekšnoteikums grozījumu veikšanai A kategorijas piesārņojošās darbības atļaujā. Paralēli notiek arī projektēšanas darbi. Iekārtas projektēšanas kritērijos ir paredzēts sekojošs piesārņojošo komponentu koncentrācijas samazinājums vidē novadāmajā attīrītajā filtrāta daļā un attiecīgi sekojoši attīrītā ūdens parametri:  ĶSP ≤ 125 mg/l, BSP5 ≤ 25 mg/l, Nkop. ne mazāk kā 98 % apmērā no ienākošā filtrātā esošās slāpekļa savienojumu koncentrācijas un suspendētās vielas ≤ 35 mg/l koncentrāciju salīdzinājumā ar ienākošā filtrāta piesārņojuma pakāpi. Papildus tam saņemot tehniskos noteikumus tika izvirzīti vēl papildus parametri, kuru attīrīšanas pakāpi ir jāievēro:

|  |  |  |
| --- | --- | --- |
| Parametrs | Koncentrācija | Piesārņojuma samazinājuma % |
| BSP5 | 25 mg/l | 70% |
| ĶSP | 125 mg/l | 75% |
| Suspendētās vielas | < 35 mg/l | 90% |
| Naftas produkti | 1 |  |
| Nkop | Nodrošināt infiltrāta attīrīšanas efektivitātilīdz 75 % | Nodrošināt infiltrāta attīrīšanas efektivitāti līdz 75 % |
| Pkop |
| Cinks |
| Varš |
| Kadmijs |
| Hroms |
| Svins |
| Dzīvsudrabs |

Iekārta projektēta, lai attīrāmā filtrāta apjoms pie iekārtas aprakstā minētajām vērtībām sastāda sākotnēji 10 m3 stundā (vēlāka līguma darbības termiņā laikā vidējo jaudu paredzēts samazināt līdz aptuveni 6-7 m3 stundā saskaņā ar līguma nosacījumiem). Tomēr iekārta spēj attīrīt arī projektēšanas parametros noteikto piesārņojuma pakāpi, tomēr attiecīgi samazinās attīrāmā filtrāta apjoms, jo iekārtā attīrāmajam filtrātam ir jāpavada ilgāks rezidences laiks. Tomēr tik lielu piesārņojošo vielu vērtību sasniegšana filtrātā ir mazticama, jo infiltrāts uz iekārtu tiek padots no infiltrāta uzkrāšanas baseina, kurā notiek infiltrāta sastāva vidējošana un tādējādi iekārta pārsvarā strādās režīmā, kad tajā tiks attīrīts infiltrāts ar piesārņojošo komponentu koncentrācijām, kas atbilst no tā vidējām vērtībām līdz iekārtas aprakstā minētajām vērtībām. Precīzi procesā izmantoto rezervuāru un tilpņu tilpumi tiks noteikti projektēšanas gaitā. Ar šīs fizikāli ķīmiskās infiltrāta attīrīšanas iekārtas izmantošanu infiltrāta attīrīšanā iegūtais koncentrāts pēc būtības no reversās osmozes iekārtā iegūtā infiltrāta koncentrāta atšķiras ar to, ka tas satur smalki dispersu dzelzs hidroksīdu, kas kalpo kā piesārņojošo vielu absorbents. Dzelzs hidroksīds nav bīstama viela, un kopējais piesārņojošo vielu, tajā skaitā smago metālu kopējā masa infiltrāta koncentrātā fizikāli ķīmiskās infiltrāta attīrīšanas gadījumā neatšķirsies no gadījuma, kad tiek izmantota reversās osmozes metode. Turklāt fizikāli ķīmiskās metodes izmantošanas gadījumā samazināsies sērskābes un nātrija hidroksīda, kas ir bīstamas vielas, izmantošana tehnoloģiskajā procesā. Tā kā infiltrāta attīrīšanas procesā radies dzelzs hidroksīds procesa sākumā fāzē ir koloīdo daļiņu izmēros, tad tā absorbētie piesārņojošie komponenti ir cieši saistīti ar absorbentu. Absorbentam tālākajos tehnoloģiskajos procesos agregatējoties notiek piesārņojuma komponentu ciešāka fiksācija absorbenta matricā, kas nodrošina ievērojami mazāku piesārņojuma komponentu izskalošanās ātrumu no poligona šūnā izvietotā koncentrāta kā tas ir reversās osmozes gadījumā. Koagulācija un flotācija jau ir sevi pierādījusi tehnoloģija smago metālu un cita piesārņojuma attīrīšanā gan pārtikas rūpniecībā, gan dažādu ražošanas nozaru, gan centralizētajās ūdensgūtnēs.Nogulšņu apsaimniekošanai poligona atkritumu noglabāšanas šūnā tiks izveidota speciāla šo nogulšņu apglabāšanas novietne. Novietne tiks izveidota atkritumu krautnē, izveidojot 2-2,5 m dziļu tvertni un izklājot to ar ūdensnecaurlaidīgu pārklājumu (HDPE ģeomembrānu vai analogu ūdens necaurlaidīgu materiālu). Nogulšņu apglabāšanas vieta tiks apgādāta ar paceļamu pagaidu polietilēna pārklājumu, kas tiks pacelts nogulšņu izkraušanas laikā. Pārējā laikā ar to tiks nosegta nogulšņu pārklāšanas vieta, lai minimizētu infiltrāta ģenerēšanu no noglabātajām nogulsnēm.Pirms iekārtas pieņemšanas ekspluatācijā ir paredzēts vienu mēnesi  ilgs palaišanas/ieregulēšanas periods, kura tiks veikta iekārtas tehnoloģisko režīmu pieregulēšana poligonā eksistējošiem reālajiem apstākļiem. Palaišanas/ieregulēšanas perioda laikā tiks veiktas infiltrāta un attīrītā ūdens analīzes. Iekārtas pieņemšana ekspluatācijā notiks, ja attīrītā ūdens piesārņojuma parametri atbildīs tiesību aktos noteiktajiem kritērijiem.Papildus darbības uzraudzībai operators nodrošinās ĶSP, BSP5, suspendētās vielas un Nkop analīzes pirms filtrāta ieplūdes attīrīšanas iekārtā un pēc izplūdes no tās ne retāk kā reizi divās nedēļās. Iekārta tiks aprīkota ar automātisko EVS, kas kalpo kā indikators iespējamām problēmām infiltrāta attīrīšanas procesā. Atbilstoši tiks nodrošināta iespēja savlaicīgi veikt nepieciešamās korektīvi-preventīvās darbības. |
| * 1. Ziņojuma 12. pielikumā norādīts, ka *Infiltrātu tvertņu pārbaude notiek reizi divos gados, veicot baseina izsūknēšanu un hidroizolācijas klājuma vizuālu pārbaudi.* Informācija papildināma norādot, cik tvertnes (uzglabāšanas vietas) tiek ekspluatētas, kāds ir to tilpums un kur tiek uzglabāts infiltrāts pārbaudes laikā.
 | IVN ziņojuma 12. pielikuma tabulā precizēts 19d. punkts:”Infiltrāta baseina (tvertnes) (tilpums 1500 m3) pārbaude notiek reizi divos gados, veicot baseina izsūknēšanu un hidroizolācijas klājuma vizuālu pārbaudi. Pārbaudes laikā infiltrāts tikts pārsūknēts un uzkrāts apglabāšanas šūnā noslēdzot infiltrāta novadīšanas sistēmu ar vārstu. Dati tiek fiksēti žurnālā. Baseina pārbaudi nodrošina poligona darbinieki.” |
|  | * 1. Ziņojuma 3.11. attēlā parādītas 13 lietus ūdeņu izplūdes vietas Poligona kontūrgrāvī, bet tikai divas attīrīšanas iekārtas, kas norāda uz pirmšķietamu prasības par neattīrītu notekūdeņu novadīšanas vidē aizlieguma neievērošanu. Ziņojums papildināms ar kvalitatīvu kartogrāfisku vai shematisku visu Poligona teritorijā esošo un plānoto kanalizācijas sistēmu attēlojumu, norādot arī esošās un plānotās attīrīšanas iekārtas un izplūdes vietas un/vai uzkrāšanas rezervuārus.
 | IVN ziņojuma aktuālajā redakcijā precizēta informācija attiecībā uz lietus ūdeņu savākšanas sistēmu BNA pārstrādes kompleksā (skat. 3.1.5. apakšnodaļā “Infiltrāta un citu notekūdeņu apsaimniekošana”, sadaļā “Virszemes noteces ūdeņi, lietus notekūdeņu aprēķins”):“Jaunajā BNA pārstrādes kompleksā lietus ūdens savākšana no kompleksa asfaltētajiem laukumiem paredzēta caur centralizētu lietus ūdens kanalizācijas savākšanas tīklu, bet lietus ūdeņus no rūpnīcas jumta paredzēts novadīt caur centralizētu lietus ūdens kanalizācijas savākšanas tīklu savācot tos vienkopus pa cauruli un novadot grāvī vienā izplūdes vietā (izvietojumu skat. 3.11. att.).”Skaidrojam, ka no BNA rūpnīcas jumta lietus ūdeņus plānots savākt vienkopus pa cauruli un novadīt grāvī jaunizveidotajā izplūdes vietā. Attiecīgi IVN ziņojuma aktuālajā redakcijā ir precizēts arī 3.11. attēls “Sadzīves atkritumu poligona “Janvāri” lietus kanalizācijas sistēmas shēma” norādot jauno lietus ūdens izplūdes vietu (no jumtiem) grāvī. |
| * 1. Ziņojuma 12. pielikumā attiecībā uz virszemes notekūdeņu kontroli norādīts, ka, piemēram, attiecībā uz Cd koncentrāciju jāpanāk 0,01 – 0,05 mg/l līmenis, taču tiek piemērota noteikšanas metode, kura ļauj konstatēt, ka tas ir zemāks par 0,2 mg/l (līdzīgi arī attiecībā uz tādiem metāliem kā Cr, Cu, Pb, Hg, Zn). Līdz ar to nav pamatoti norādīt, ka prasība tiek izpildīta. Savukārt attiecībā uz As un Ni norādīts, ka netiek veikts monitorings, jo vidē netiek novadīti ražošanas notekūdeņi. Aģentūra norāda, ka infiltrāta un auto mazgāšanas ūdeņi atbilst ražošanas notekūdeņu kategorijai un atsauce tiek piemērota neatbilstoši.
 | IVN ziņojuma aktuālajās redakcijas 12. pielikums ir atbilstoši precizēts, skat. sadaļu “*Monitorings*”.12. pielikumā papildināta/precizēta informācija arī par ražošanas notekūdeņiem un to apsaimniekošanu (attiecībā uz tehnikas mazgāšanas ūdeņiem un ražošanas notekūdeņu savākšanu no poligona ēkām/angāriem):Tabulā Nr.p.k. 3a.:“Ražošanas notekūdeņi SAP “Janvāri” darbības rezultātā veidojas no atkritumu krātuves teritorijā infiltrāta veidā. Atkritumu krātuves pamatnē ir ierīkota infiltrāta savākšanas sistēma ar infiltrāta uzkrāšanas baseinu. Tiek veikta arī ražošanas notekūdeņu savākšana no poligonā esošajām ēkām/angāriem, attiecīgi nodrošināta to attīrīšana, izmantojot sūkņu staciju un teritorijā esošo infiltrāta savākšanas sistēmu, pārsūknējot uz infiltrāta baseinu. Ražošanas notekūdeņi no tehnikas mazgāšanas laukuma tiek novadīti uz attīrīšanas iekārtām ar smilšu uztvērēju un naftas produktu atdalītāju.Atsevišķi tiek nodalītas sadzīves notekūdeņu un lietus notekūdeņu plūsmas un attiecīgi attīrītas. Sadzīves notekūdeņu attīrīšanai tiek izmantotas bioloģiskās notekūdeņu attīrīšanas iekārtas, lietus - smilšu ķērājs un naftas produktu separators. Pēc attīrīšanas plūsmas tiek novadītas vidē.” |
| * 1. Jāprecizē, uz kuru no izplūdēm vai attīrīšanas iekārtām attiecas Ziņojuma 7. pielikuma 5. tabula *Notekūdeņu analīžu rezultāti.*
 | IVN ziņojuma 7. pielikuma 5. tabulā sniegtas sadzīves notekūdeņu analīzes pēc attīrīšanas iekārtām. |
| 1. Vērtējot Ziņojumā un tā pielikumos pievienoto informāciju par grunts un gruntsūdeņu kvalitātes (piesārņojuma) kontroli Aģentūra konstatē, ka nepieciešami skaidrojumi, labojumi un papildinājumi, uz kuriem norāda turpmāk:
 | Vispārīgs. Papildinātajā IVN ziņojuma redakcijā veikti attiecīgi precizējumi, skat. tabulā zemāk. |
| * 1. Ziņojuma 11.1.1. nodaļā norādīts, ka *Galveno 2024. gada septembra novēroto piesārņojumu raksturojošo parametru izmaiņas gruntsūdeņos, salīdzinot ar 2010. – 2024. gada novērojumiem sniegtas 11.1. tabulā.* Aģentūra konstatē, ka pilnvērtīga iegūto rezultātu salīdzināšana faktiski iespējama tikai periodam sākot ar 2017. gadu, jo par posmu no 2010. gada līdz 2016. gadam dati sniegti kā parametru intervāls, kurā atšķirība starp zemāko un augstāko vērtību monitoringa urbumos potenciāli visvairāk ietekmētajā zonā (4. un 5.) ir lielāka par 20 reizēm. Lai būtu iespējams novērtēt Poligona darbības radītās izmaiņas ilgtermiņā, Ziņojums jāpapildina ar precīzākiem datiem par darbības sākumposmu, kā arī jāpievieno dati par vismaz atsevišķu metālu koncentrāciju novērojumiem.
 | Precizētajā IVN ziņojumā papildināta 11.1. tabula “Gruntsūdeņu un piesārņojuma tendences (2010. – 2024. gads)” ar prasītajiem datiem. |
| * 1. Ziņojuma 5.1. nodaļā norādīts, ka *Veicot būvdarbus tiks ievēroti visi piesardzības un drošības pasākumi, lai pasargātu grunti, gruntsūdeņus, virszemes ūdeņus, gaisu un apkārtējo teritoriju kopumā no potenciālā piesārņojuma.* Ziņojums papildināms ar pasākumu aprakstu, kuri nodrošinās grunts, gruntsūdeņu un virszemes ūdeņu aizsardzību, tajā skaitā ņemot vērā, ka atbilstoši 8.1. pielikuma informācijai norokamās šūnas augšējais slānis uzrāda augstākas piesārņojuma koncentrācijas kā slānī zem gruntsūdens līmeņa ņemtajos paraugos.
 | Aktuālajā IVN ziņojuma redakcijā veikti papildinājumi, skat. 5.1. apakšnodaļu “5.1. Būvdarbu radīto ietekmju raksturojums un novērtējums, iespējamie ierobežojošie nosacījumi, organizatoriskie un inženiertehniskie pasākumi”:Būvdarbu veicējam nodrošināt norokamās šūnas atkritumu piesārņojuma pakāpes kontroli, ietverot šādus risinājumus:* Vecās krātuves rekultivācijas pārklājošajam slānim piesārņojuma pakāpes kontrolei nodrošināt paraugošanas un analīžu darbu kompleksu atbilstoši MK noteikumiem Nr. 804 noņemot 2 paraugus.
* Nodrošināt piesārņojuma pakāpes kontroli atkritumu apglabāšanas šūnas pamatnes izbūves laikā norokamajiem atkritumiem. Nodrošināt atbilstošu paraugošanas un analīžu darbu kompleksu atbilstoši noteikumiem Nr. 1032 un MK noteikumiem Nr. 804.
* Rekomendējams no katriem izraktajiem 20 000 m3 noglabāto atkritumu materiāla noņemt 4 – 5 paraugus un veikt laboratorijas analīzes atbilstoši MK noteikumu 804 1. pielikuma 1. tabulā noteiktajiem piesārņojumu raksturojošajiem parametriem (metāli, naftas produkti, poliaromātiskie ogļūdeņraži).
* Atbilstoši konstatētajam kvalitatīvajam sastāvam, materiālu paredzēt izmantot vai poligona iekšienē vai arī, ja pieļauj kvalitāte, ārpus poligona.

Būvdarbu veicējam veicot šūnas izbūvi, nodrošināt gruntsūdens, virszemes un būvniecības laikā atsūknētā ūdens kvalitātes (piesārņojuma pakāpes) kontroli, ietvert šādus risinājumus: * Veikt gruntsūdeņu apjoma uzskaiti (ja tāds radīsies);
* gruntsūdeņu atsūknēšanas gadījumā, tai sk. paraugošanu veikt atkritumu slāņa izrakšanas sektorā (sektors 60x60 m). Paraugošanu veikt darbus uzsākot, un atbilstoši SIA “PIEJŪRA” izvirzītajām prasībām par kontroles biežumu.
* Atsūknētos/savāktos gruntsūdeņus un/vai notekūdeņus novadīt uz esošo infiltrāta savākšanas sistēmu SAP “Janvāri”, kur tie tiek apsaimniekoti atbilstoši poligona darbību regulējošās atļaujas A kategorijas piesārņojošai darbībai.
* Vienu reizi divās nedēļās visu šūnas izbūves laiku virszemes ūdens kvalitātes kontrolei ierīkot pagaidu monitoringa punktu (izvietojums sniegts 3.18. att. “VU-būvniecība”) un veikt nepilnās ķīmiskās analīzes saskaņā ar MK noteikumu Nr. 1032 prasībām.

Detalizētāk augstāk minētie piesardzības un drošības pasākumi, lai pasargātu grunti, gruntsūdeņus un virszemes ūdeņus šūnas izbūves laikā, tiks risināti, izstrādājot būvprojektu, kā arī sagatavojot darbu veikšanas projektu pirms būvdarbu uzsākšanas.Attiecīgi IVN ziņojuma redakcijā veikti precizējumi arī rekultivācijas pārklājošā slāņa noņemšanas darbu aprakstā, skat. 3.3.3. apakšnodaļu “3.3.3. Krātuves izveides apraksts pa būvniecības darbu kārtām” “Būvniecības darbu 1. kārta”, “Krātuves izveides apraksts pa būvniecības darbu kārtām”, “Teritorijas sagatavošana un rekultivācijas pārklājošā slāņa noņemšana”:“Pirms vecās atkritumu krātuves rekultivācijas pārklājošā slāņa noņemšanas Paredzētās darbības izbūves vietā esošos krūmus plānots izcirst kā arī noņemt esošo apaugumu. Pārklājošo auglīgo slāni ar velēnu ~ 0,5 m biezumā ar ekskavatoru nostumj vecās krātuves ziemeļu stūrī, kas ir izmantojams teritorijas labiekārtošanā/apzaļumošanā. Zemāk ieguļošo rekultivācijas slāni, kas sastāv no māla un grunts, un ir biezumā ~ 0,5 metri, plānots izrakt/nostumt ar ekskavatoru un buldozeru uz vecās krātuves ziemeļu stūri. Materiāls tiks uzglabāts pagaidu krautnēs līdz tā atkārtotai izmantošanai. Tiks nodrošināts paraugošanas un analīžu darbu komplekss atbilstoši MK noteikumiem Nr. 804. Atkarībā no iegūtajiem rezultātiem, materiāls var tikt atkārtoti izmantots jaunās šūnas vaļņu un pamatnes izveidei vai izvests ārpus poligona attiecīgi nododot atbilstošam apsaimniekotājam.”. |
| * 1. Skaidrojami un/vai labojami (ja tiek konstatēta neatbilstība laboratorijas protokoliem) Ziņojuma 8.1. pielikuma 2. tabulas rezultāti attiecībā uz kopējā slāpekļa un to veidojošo komponentu koncentrāciju neatbilstībām. Piemēram, urbumā U1 noteiktā slāpekļa summārā koncentrācija ir 5,2 mg/l, bet to neorganisko komponenšu summa tikai 1,083 mg/l, bet urbumā U6 attiecīgi 7 mg/l un 10,59 mg/l. Ziņojums un tā pielikumi caurlūkojami un precizējams, kuros gadījumos jānosaka un jāvērtē jonu un/vai tos veidojošo elementu koncentrācijas (piemēram, NH4 vai N/NH4). Ja nepieciešams, veicami labojumi.
 | Pārbaudot datu pārneses kļūdas nav konstatētas. Saņemot rezultātus tika veikta komunikācija ar laboratoriju par konstatētajām neatbilstībām. Kopsummā laboratorija atsaucās uz metodoloģiskām īpatnībām un iespējamo kopējo kļūdu paraugu noņemšanas, sagatavošanas un noteikšanas procesā.Kopējā slāpekļa veidojošo komponentu koncentrācijas noteicamas slāpekļa izteiksmē tāpēc, ka galvenais rezultāts ir kopējais slāpeklis, kas noteicams tikai slāpekļa formas izteiksmē. Līdz ar to visas slāpekļa formas (amonijs, nitrīti, nitrāti) ir noteicamas slāpekļa izteiksmē. Tā ir vispārpieņemtā prakse slāpekļa piesārņojuma analīzē. |
| 1. Vērtējot Ziņojumā un tā pielikumos pievienoto informāciju par plānoto jaunās šūnas un saistītās infrastruktūras būvniecības un ekspluatācijas procesu Aģentūra konstatē, ka nepieciešami skaidrojumi, labojumi un papildinājumi, uz kuriem norāda turpmāk:
 | Vispārīgs. Papildinātajā IVN ziņojuma redakcijā veikti attiecīgi precizējumi, skat. tabulā zemāk. |
| * 1. Ziņojuma 4. pielikumā (trokšņa ietekmes novērtējums) un 3.3.2. nodaļā norādīts, ka atkritumu slāņa izrakšanu Darbības vietā plānots realizēt četru mēnešu laikā. Ziņojumā novērtēts, ka izrokamo atkritumu apjoms būs aptuveni 189 000 m3. Lielāko daļu (60 – 80 %) izrakto atkritumu, kā arī pārseguma slāni (aptuveni 11 000 m3) paredzēts novietot šobrīd aktīvajā šūnā. Ziņojumā (31. lpp.) norādīts, ka *aprēķinātā neaizpildītā tilpuma daļa (2024. g. beigas) sastāda 24 249 m3 jeb 5,25 % no Piesārņojuma atļaujā noteiktā atkritumu krātuves tilpuma.* Sniedzams skaidrojums, vai izrokamo atkritumu tilpums noteikts blietētajam apjomam, kā arī pievienojams aprēķinos balstīts pamatojums, ka jaunās šūnas izbūves laikā netiks traucēta Poligonā ievesto atkritumu apsaimniekošana.
 | Paskaidrojam, ka IVN ziņojuma pirmajā redakcijā ir ieviesusies tehniska nepilnība, attiecīgi tiek veikta korekcija būvniecības darbu 1. kārtas realizācijas laikā, kas plānota astoņu mēnešu laikā (iepriekš tika norādīti četri mēneši). Atbilstoši veikti precizējumi IVN aktuālajā ziņojuma redakcijā:1) 3.3.2. apakšnodaļā “Plānotā infrastruktūras objekta izbūves secība un plānotie termiņi”:“Būvniecības darbu 1. kārta: rekultivācijas pārklājošā slāņa izņemšana, atkritumu izņemšana un šķirošana. Būvniecības darbus plānots veikt astoņu kalendāro mēnešu laikā.”2) 3.3.3. apakšnodaļas “Krātuves izveides apraksts pa būvniecības darbu kārtām” sadaļa “Būvniecības darbu 1. kārta” papildināta ar informāciju par 1. būvniecības kārtā paredzētajām tehnikas vienībā, to skaitu:“Kopumā 1. būvniecības darbu kārtā tiks izmantotas šādas smagās tehnikas vienības: ekskavators, buldozers, sijātājs (3 gab.), frontālais iekrāvējs, kravas automašīnas (4 gab.; 85 kravas auto reisi dienā)”.Attiecīgi veikta korekcija arī Trokšņu novērtējumā un Gaisa emisiju novērtējumā.Skaidrojam, ka pašlaik SIA “PIEJŪRA” veic iepirkumu par esošās atkritumu apglabāšanas šūnas kapacitātes palielināšanu, ņemot vērā mūsdienīgas modelēšanas metodes un tehniskos risinājumus. Līdz ar to šūnas ietilpība palielināsies. Papildus tam Ierosinātāja ļoti aktīvi strādā pie tā, lai samazinātu apglabāto atkritumu apjomu poligonā, ņemot vērā, ka 2035. gadā ir jāsasniedz tikai 10% apglabāto nešķiroto sadzīves atkritumu apjoms. |
| * 1. Skaidrojams un nepieciešamības gadījumā veicami labojumi attiecībā uz Ziņojumā norādītajiem atšķirīgajiem un pirmšķietami neatbilstošajiem (ņemot vērā, ka atkritumi šūnā tiek blietēti) skaitliskajiem parametriem par apglabāto atkritumu apjomu un daudzumu. Proti, Ziņojuma 3.1. nodaļā norādīts, ka uz 2023. gada beigām atlikusī neaizpildītā krātuves daļa ir aptuveni 46 658 m3, bet atbilstoši 3.6.1. nodaļā norādītajam, uz 2024. gada beigām tā samazinājusies par aptuveni 22 000 m3 un ir tikai 24 249 m3. Savukārt 3.1. tabulā norādīts, ka 2024. gadā apglabātais atkritumu daudzums ir 8 441 t un pārklāšanai izmantotā tehniskā komposta daudzums – 2 954 t, būtiski mazāks salīdzinājumā ar iepriekšējiem trīs gadiem (apglabātas vidēji 16 000 t/gadā un pārklāšanai izmantotas vidēji 18 000 t/gadā).
 | Veicot apglabāto atkritumu šūnas apsaimniekošanu ir iespējamas lielākas un mazākas apjoma izmaiņas, it īpaši, ja notiek apglabāšanas šūnas konturēšanas darbi (šeit papildus jāņem vērā, ka atkritumi poligonā “Janvāri” ir ļoti labi blietēti un to blīvums pārsniedz 1 tonnu kubikmetrā, līdz ar to jebkuri rakšanas vai atkritumu pārvietošanas darbi var palielināt apglabāto atkritumu kalna apjomu, tāpat kā papildus blietēšana to samazināt).  Papildus tam poligona apsaimniekotājs ļoti aktīvi strādā pie tā, lai samazinātu ikgadējo apglabāto atkritumu apjomu poligonā, it īpaši ņemot vērā ES prasību, ka līdz 2035. gadam sadzīves atkritumu poligonā apglabāto sadzīves atkritumu masa nedrīkst pārsniegt 10 % no attiecīgajā kalendāra gadā radītās sadzīves atkritumu masas. |
| * 1. Ziņojums jāpapildina ar informāciju, ar kādiem tehniskiem risinājumiem tiks nodrošināta trijos izcelsmes avotos (esošā un jaunā atkritumu šūna un bioloģisko atkritumu pārstrādes iekārta) savāktās poligona gāzes vienmērīga sadedzināšana koģenerācijas iekārtā. Jāpievieno koģenerācijas iekārtas tehniskā dokumentācija, kurā tās ražotājs ir norādījis kurināmajam piemērojamos kvalitātes rādītājus.
 | Apskatot periodu attiecībā uz SIA “PIEJŪRA” risinājumu ieceri attiecībā uz laiku kad poligonā darbosies gan šā brīža esošā, gan BNA pārstrādes iekārta, gan jaunā Krātuve (no trijiem avotiem) savāktās poligona gāzes sadedzināšana koģenerācijas iekārtā, papildināta IVN ziņojuma aktuālā redakcija (skat. 3.1.6. “Atkritumu gāzes savākšanas sistēma”):“Kopumā SIA “PIEJŪRA” ir plānojusi izbūvēt gāzes savākšanas sistēmu, kas maksimāli savāks visu poligonā veidojošos gāzi no pagaidām zināmiem trijiem avotiem, kas tiks atbilstoši utilizēta vai pārstrādāta: 2026. gadā gāzes savākšanas sistēmas (II kārtas izbūve) izveides ietvaros šā brīža aktīvajā apglabāšanas krātuvē tiks izveidota atkritumu gāzes savākšanas sistēma, caur kuru tālāk savāktā poligona gāze tiks pārsūknēta un caur sūkņu staciju un kolektoru secīgi novadīta uz BNA kompleksu. BNA kompleksā nogādātā poligona gāze sajauksies ar BNA gāzi un, izveidojoties atbilstošam gāzes apjomam (uzkrājoties gāzes holderī), to plānots sadedzināt koģenerācijas iekārtā. Tāpat jaunās krātuves ekspluatācijā, uzsākot atkritumu apglabāšanu pie noteikta apglabāto atkritumu apjoma sasniegšanas paredzēta gāzes sistēmas izbūve, kur tiks savākta poligona gāze un atbilstoši augstāk aprakstītajam principam, nogādāta uz BNA pārstrādes kompleksu.Detalizētāk tehniskie risinājumi tiks izstrādāti būvprojektā, kā arī pēc gāzes sistēmas izbūves, veikti atbilstoši grozījumi A kategorijas piesārņojošās darbības atļaujā.”IVN ziņojuma 14. pielikumā pievienota iekārtas TEDOM Cento tehniskā dokumentācija. |
| * 1. Ziņojumam jāpievieno informācija par būvniecības 1. kārtā izmantojamās tehnikas skaitu, ražību, darba laiku un citiem parametriem, kas ļauj pārliecināties par iespēju procesu pabeigt Ziņojumā norādītajā un aprēķinos izmantotajā laika periodā. Izstrādātājai jāpārliecinās, ka emisiju un trokšņa ietekmes novērtējums veikts atbilstoši precizētajai informācijai.
 | Paskaidrojam, ka IVN ziņojuma pirmajā redakcijā ir ieviesusies tehniska nepilnība, attiecīgi tiek veikta korekcija būvniecības darbu 1. kārtas realizācijas laikā, kas plānota astoņu mēnešu laikā (iepriekš tika norādīti četri mēneši). Norādītais tehnikas vienību veids un skaits ir korekts. Attiecīgi veikta korekcija arī Trokšņu novērtējumā un Gaisa emisiju novērtējumā.Atbilstoši veikti precizējumi IVN aktuālajā ziņojuma redakcijā:1) 3.3.2. apakšnodaļā “Plānotā infrastruktūras objekta izbūves secība un plānotie termiņi”:“Būvniecības darbu 1. kārta: rekultivācijas pārklājošā slāņa izņemšana, atkritumu izņemšana un šķirošana. Būvniecības darbus plānots veikt astoņu kalendāro mēnešu laikā.”2) 3.3.3. apakšnodaļas “Krātuves izveides apraksts pa būvniecības darbu kārtām” sadaļa “Būvniecības darbu 1. kārta” papildināta ar informāciju par 1. būvniecības kārtā paredzētajām tehnikas vienībā, to skaitu:“Kopumā 1. būvniecības darbu kārtā tiks izmantotas šādas smagās tehnikas vienības: ekskavators, buldozers, sijātājs (3 gab.), frontālais iekrāvējs, kravas automašīnas (4 gab.; 85 kravas auto reisi dienā)”. |
| 8.5. Ziņojumā precizējama informācija, vai norakto atkritumu šķirošanas laukums tiks veidots kā stacionāra vienība, vai tā novietojuma pozīcija tiks mainīta atkarībā no tā, kurā zonā notiks atkritumu izrakšana. Ja nepieciešams, precizējams, vai emisiju un trokšņa novērtējumā izmantota novietojuma situācija, kura attiecībā pret tuvākajām viensētām atbilst sliktākajam no scenārijiem.  | Plānojot norokamo atkritumu pāršķirošanas darbus (darba zona aptuveni 50x50 m), iekārtu izvietojums ir balstīts uz plānotajām aktivitāšu zonām un tehnoloģiski iespējamo izvietojumu (vienlaikus nodrošinot 3 sijāšanas iekārtu darbību), kas nodrošina tehnikas darbspēju. Tāpat atkritumu šķirošanas zonas izvietojums, kas ir paredzēts kā stacionārs laukums, novietots tā, lai pēc iespējas mazinātu emisiju ietekmi pret tuvākajām viensētām.  |
| 1. Paredzētās darbības radītā trokšņa ietekme vērtējama atbilstoši Ministru kabineta 2014. gada 7. janvāra noteikumos Nr. 16 “Trokšņa novērtēšanas un pārvaldības kārtība” (turpmāk – Noteikumi Nr. 16) norādītajām metodēm. Turpmāk Aģentūra norāda apsvērumus, kas pamato trokšņa ietekmes novērtējumā veicamos labojumus un/vai skaidrojumus Ziņojumā:
 | Vispārīgs. Aktuālajā IVN ziņojuma redakcijā ir precizēts Trokšņu novērtējums vai sniegts skaidrojums (skat. tabulā zemāk). |
| * 1. Aģentūra norāda, ka gadījumā, ja Ziņojumā tiek veikti precizējumi (skat. arī šīs vēstules 8. punktu u.c., kur tas ņemams vērā arī trokšņa ietekmes vērtējumā) attiecībā uz būvniecības 1. kārtā izmantojamās tehnikas skaitu, noslodzi, novietojumu vai citiem parametriem, attiecīgi labojams arī trokšņa ietekmes vērtējums.
 | IVN ziņojums papildināts ar skaidrojumiem un precizējumiem attiecībā uz būvniecības 1. kārtas izmantojamo tehniku (skat. 3.3.3. apakšnodaļas “Krātuves izveides apraksts pa būvniecības darbu kārtām” sadaļa “Būvniecības darbu 1. kārta”), kas neietekmē Trokšņa novērtējuma modelēšanas rezultātu daļu.  |
| * 1. Sniedzams skaidrojums, vai un kā trokšņa izplatības vērtējumā ņemtas Poligona teritorijā esošās ēkas un apstāklis, ka atkritumu šūnas tiek veidotas kā uzbērumi ar relatīvi lielu augstumu, kā arī tas, kā attiecībā pret tām tiks novietotas izrakto atkritumu frakcijas šķirošanas iekārtas.
 | Paskaidrojam, ka apkārtējās vides nehomogenitāte ir ņemta vērā iekļaujot aprēķinos virsmas sorbcijas koeficientu, jo mainīgas virsmas apstākļos (dažādas virsmas, dažādi augstumi) sagaidāma efektīvāka trokšņa sorbcija, un tas tiek atspoguļots, izmantojot attiecīgu sorbcijas koeficientu. |
| * 1. Jāsniedz pamatojums, kāpēc tādi, pirmšķietami, liela laukuma un/vai tilpuma trokšņa avoti kā atkritumu šķirošanas angārs, BNA iecirkņa trokšņa avoti, atkritumu kompaktors u.c. tiek vērtēti kā punktveida trokšņa avoti un kā tas ietekmē/var ietekmēt prognozes gala rezultātu. Ja modelī tiek izmantoti apvienotie trokšņa avoti, novērtējums jāpapildina ar to summārā trokšņa aprēķina piemēru. Aprēķina piemērs pievienojamas arī ja tiek piemērota laukuma vai darbības laika korekcija u.tml.
 | Atkritumu šķirošanas angārs un BNA atrodas pēc būtības slēgtās ražošanas telpās un trokšņa emisija apkārtējā vidē visbiežāk nonāk caur vārtiem. Tā kā vārtu izmēri attiecībā pret angāra izmēriem ir salīdzinoši mazi, tad šāds trokšņa avots būtu raksturojams kā punktveida avots. Šāda veida trokšņa emisijas raksturojums sniedz nedaudz paaugstinātu rezultātu, jo trokšņa emisija notiek koncentrēti no viena punkta, kamēr gadījumos, ja raksturojums veicams laukuma avotam, tas jānovērtē kā īpatnējā emisija (dB/m2), un šādos gadījumos tiktu iegūts zemāks trokšņa līmenis. Šāda pieeja arī nebūtu korekta, jo angāri, BNA ir ar jumtiem, kas troksni slāpē.Trokšņa novērtējumā ņemts vērā norādījums un avoti, kuri vairāk atbilst laukuma avotiem, raksturoti šādi. Tai skaitā, lēnas kustības mobilās iekārtas raksturotas kā laukuma avoti.Aprēķinos norādīts katrs individuāls trokšņa avots, darbības laika korekcija veikta tikai norādot darba stundas attiecīgā diennakts periodā. Tas atrodams programmas izdrukas failos (*pievienoti atsevišķi ārējā datu nesējā*). |
| * 1. Jāpārliecinās, ka novērtējumā atbilstoši ņemts vērā, ka atkritumu šķirošanas zonā paredzēts vienlaicīgi izmantot trīs sijāšanas iekārtas, kā arī, vai to novietojums atbilst sliktākajam iespējamam risinājumam attiecībā pret ietekmes zonā esošajām viensētām.
 | Plānojot norokamo atkritumu pāršķirošanas darbus (darba zona aptuveni 50x50 m), iekārtu izvietojums ir balstīts uz plānotajām aktivitāšu zonām un tehnoloģiski iespējamo izvietojumu (vienlaikus nodrošinot 3 sijāšanas iekārtu darbību), kas nodrošina tehnikas darbspēju. Tāpat atkritumu šķirošanas zonas izvietojums, kas ir paredzēts kā stacionārs laukums, novietots tā, lai pēc iespējas mazinātu emisiju ietekmi pret tuvākajām viensētām.  |
| * 1. Ņemot vērā, ka Noteikumos Nr. 16 ir noteikti robežlielumi gan rūpnieciskajam, gan satiksmes radītajam troksnim, Aģentūra norāda, ka iegūtie novērtējuma rezultāti jāsagatavo formā, kas ļautu identificēt, ka Paredzētās darbības radītais satiksmes un/vai rūpniecisko avotu radītais troksnis nevienā no darbības periodiem un projekta realizācijas kārtām nepārsniedz noteiktos robežlielumus.
 | Precizētajā Trokšņa novērtējumā veiktas attiecīgās korekcijas atbilstoši norādēm. |
| 1. IVN procedūras vienīgais mērķis nav noteikt nosacījumus, ar kādiem netiktu pārsniegti normatīvi noteiktie robežlielumi, bet gan noskaidrot arī izvēlēto risinājumu sniegumu, lai nodrošinātu pēc iespējas augstāku vides un cilvēku aizsardzības līmeni. Turpmāk Aģentūra norāda apsvērumus, kas pamato ietekmes uz gaisa kvalitāti un smaku ietekmes novērtējumā veicamos labojumus un/vai skaidrojumus Ziņojumā:
 | Vispārīgs. Papildinātajā IVN ziņojuma redakcijā veikti attiecīgi precizējumi, skat. tabulā zemāk. |
| * 1. Aģentūra vērš Ierosinātāja un Izstrādātājas uzmanību, ka Ministru kabineta 2013. gada 2. aprīļa noteikumi Nr. 182 “Noteikumi par stacionāru piesārņojuma avotu emisijas limita projektu izstrādi” (turpmāk – Noteikumi Nr. 182) noteic prasības attiecībā uz veidu, kādā sagatavojams emisiju novērtējums. Savukārt Ministru kabineta 2009. gada 3. novembra noteikumi Nr. 1290 “Noteikumi par gaisa kvalitāti” (turpmāk – Noteikumi Nr. 1290) noteic robežlielumus, kurus nedrīkst pārsniegt piesārņojošās darbības realizācijas laikā, lai nepieļautu vai mazinātu piesārņojuma kaitīgo iedarbību uz cilvēka veselību un vidi. Kopējā gaisa kvalitātes novērtējuma detalizācijas pakāpe ir noteikta Programmā. Konstatējams, ka emisiju vērtējumā esošā situācija vērtēta kā atskaites punkts jeb fons, ar kuru salīdzinātas izmaiņas, kādas radīs jaunās atkritumu šūnas izbūve un darbības pēc tās nodošanas ekspluatācijā. Ziņojums atbilstoši papildināms, nosakot Poligonā veikto darbību devumu attiecībā pret fona (pirmšķietami konstatējams, ka tādu rada tikai autotransporta pārvietošanās pa tuvākajiem autoceļiem) gaisa kvalitāti katrā no vērtētajiem Paredzētās darbības posmiem (esošā darbība, būvniecības posms, jaunās šūnas ekspluatācijas posms).
 | Iebildums izvērtēts, atbilstoši precizēts Gaisa emisiju novērtējums. |
| * 1. Ziņojumam jāpievieno detalizēts apraksts par dažādajos rašanās avotos (BNA pārstrādes iekārta, esošā un jaunā atkritumu apglabāšanas šūna) savāktās poligona gāzes (biogāzes) sastāvu, pēc iespējas novērtējot iespējamo izmaiņu dinamiku arī apjomos, uzkrāšanas/sajaukšanas tehniskajiem risinājumiem, kas nodrošinās vienmērīgu gāzes padevi uz koģenerācijas iekārtu. Aģentūra vērš Ierosinātājas uzmanību, ka nav pieļaujama situācija, kurā poligona gāze tiek sadedzināta lāpās nepietiekošas koģenerācijas iekārtas kapacitātes vai kurināmajam noteikto ierobežojumu dēļ. Tāpat nav pieļaujama poligona gāzes sadedzināšana lāpās bez sadedzinātā kurināmā apjoma uzskaites un sastāva kontroles.
 | Papildināta IVN ziņojuma aktuālā redakcija (skat. 3.1.6. “Atkritumu gāzes savākšanas sistēma”) ar pašlaik notiekošajiem un paredzētajiem gāzes savākšanas, sajaukšanas un sadedzināšanas procesiem. Lai arī jaunajā apglabāšanas šūnā ir paredzams ka būtiski samazināsies bioloģiski noārdāmo atkritumu īpatsvars, tomēr poligona gāze lielākā apjomā un labākā kvalitātē tiks iegūtu BNA rūpnīcā notiekošajos procesos, kas savukārt kopsummā dos labāku sadedzināmās gāzes kvalitāti. Gribam vērst uzmanību, ka poligona gāzes rašanos būtiski var ietekmēt tikai ienākošo sadzīves atkritumu bioloģiski noārdāmo atkritumu īpatsvara izmaiņas, t.i. tie nonāks BNA rūpnīcas tuneļos un līdz ar to neradīsies poligona gāze apglabāšanas šūnā. Lāpas kalpos kā galējs līdzeklis poligona gāzes sadedzināšanai, ja nav iespējams gāzi sadedzināt koģenerācijas stacijās, kas paredzams kā ļoti maziespējams scenārijs.Apskatot periodu attiecībā uz SIA “PIEJŪRA” risinājumu ieceri attiecībā uz laiku kad poligonā darbosies gan šā brīža esošā, gan BNA pārstrādes iekārta, gan jaunā Krātuve (no trijiem avotiem) savāktās poligona gāzes sadedzināšana koģenerācijas iekārtā, ar skaidrojumu papildināta IVN ziņojuma aktuālā redakcija (skat. 3.1.6. “Atkritumu gāzes savākšanas sistēma”):“Kopumā SIA “PIEJŪRA” ir plānojusi izbūvēt gāzes savākšanas sistēmu, kas maksimāli savāks visu poligonā veidojošos gāzi no pagaidām zināmiem trijiem avotiem, kas tiks atbilstoši utilizēta vai pārstrādāta: 2026. gadā gāzes savākšanas sistēmas (II kārtas izbūve) izveides ietvaros šā brīža aktīvajā apglabāšanas krātuvē tiks izveidota atkritumu gāzes savākšanas sistēma, caur kuru tālāk savāktā poligona gāze tiks pārsūknēta un caur sūkņu staciju un kolektoru secīgi novadīta uz BNA kompleksu. BNA kompleksā nogādātā poligona gāze sajauksies ar BNA gāzi un, izveidojoties atbilstošam gāzes apjomam (uzkrājoties gāzes holderī), to plānots sadedzināt koģenerācijas iekārtā. Tāpat jaunās krātuves ekspluatācijā, uzsākot atkritumu apglabāšanu pie noteikta apglabāto atkritumu apjoma sasniegšanas paredzēta gāzes sistēmas izbūve, kur tiks savākta poligona gāze un atbilstoši augstāk aprakstītajam principam, nogādāta uz BNA pārstrādes kompleksu.Detalizētāk tehniskie risinājumi tiks izstrādāti būvprojektā, kā arī pēc gāzes sistēmas izbūves, veikti atbilstoši grozījumi A kategorijas piesārņojošās darbības atļaujā.”IVN ziņojuma 14. pielikumā pievienota iekārtas TEDOM Cento tehniskā dokumentācija. |
| * 1. Ziņojumā precizējams, vai uzstādītās sadedzināšanas iekārtas (lāpa un koģenerācijas iekārta) tiek vērtētas kā jaunas vai esošas sadedzināšanas iekārtas Ministru kabineta 2021. gada 7. janvāra noteikumu Nr. 17 “Par gaisa piesārņojuma ierobežošanu no sadedzināšanas iekārtām” (turpmāk – Noteikumi Nr. 17) kontekstā un nepieciešamības gadījumā jāveic precizējumi un labojumi novērtējumā (piemērotie emisijas faktori un sasniedzamā dūmgāzu kvalitāte), tajā skaitā ņemot vērā robežlielumu piemērošanai noteiktos termiņus un apstākli, ka Poligona darbība tiek plānota ilgtermiņā. Aģentūra norāda, ka attiecībā uz CO2 aprēķiniem jāizmanto jaunākie pieejamie LVĢMC sagatavotie dati, metodika un kurināmā raksturojums[[7]](#footnote-7).
 | Atbilstoši precizēts Gaisa emisiju novērtējums. |
| * 1. Sniedzams skaidrojums vai veicami labojumi attiecībā uz poligona gāzes sadedzināšanas procesā radīto un tās sastāvā esošo CO2 daudzumu (aprēķins Ziņojuma 6. pielikumā), kas tiks emitēts katrā no vērtētajiem emisiju avotā, skaidrojams, vai un kā tas ņemams vērā arī SEG emisiju aprēķinā. Skaidrojams, vai izmantotā dūmgāzu plūsmas aprēķina metode un ar to saistītie citi emisiju raksturojošie parametri noteikta saskaņā ar Latvijas standartā LVS EN ISO 16911-1:2013 *Stacionāro avotu izmeši. Emisijas ātruma un tilpuma plūsmas ātruma manuālā un automātiskā noteikšana cauruļvados. 1. daļa: Manuālā atsauces metode (ISO 16911-1:2013)* noteikto metodi[[8]](#footnote-8). Konstatējot neatbilstības, veicams atkārtots aprēķins.
 | Iebildums izvērtēts, precizēts Gaisa emisiju novērtējums. |
| * 1. Jāpamato koģenerācijas iekārtas un lāpas izslēgšana no smaku emisiju vērtējuma. Vēršam uzmanību, ka gadījumos, kad nav veikti smaku mērījumi vai pieejami emisijas faktori, smaku parametru vērtējumam iespējams izmantot arī informāciju par emitēto piesārņojošo vielu smakas uztveres sliekšņiem[[9]](#footnote-9) un veicot pārrēķinu no emisijām noteiktajiem g/s uz ouE/s.
 | Precizētajā Gaisa emisiju novērtējumā  koģenerācijas iekārtas un lāpas izslēgšana no smaku emisijas vērtējuma ir atkārtoti izvērtēta un to ietekme ņemta vērā.  |
| * 1. Aģentūras ieskatā, ņemot vērā IVN procesa pamatuzdevumu – kliedēt jebkuras bažas par iespējamo Paredzētās darbības nelabvēlīgo ietekmi – smaku izkliedes kartē uzskatāmības nolūkā būtu jāizmanto tāds koncentrāciju attēlojuma solis, kas ļautu uzskatāmi noteikt ne tikai robežlieluma pārsniegšanas zonu, bet arī smaku uztveramības izplatības robežu (1 ouE/m3). Šobrīd Ziņojumam pievienotajā kartogrāfiskajā materiālā koncentrāciju solis ir attiecīgi 0,54 ouE/m3un 6,5 ouE/m3 .
 | Precizētajā Gaisa emisiju novērtējumā prasība ņemta vērā. |
| * 1. Emisiju novērtējuma teksts caurlūkojams un veicami labojumi, konstatējot pārrakstīšanās kļūdas, piemēram, attiecībā uz emisijas avotu A6 un A7 raksturojumu. Ja tiek konstatētas kļūdas arī aprēķinā, veicami attiecīgi labojumi. Sniedzami skaidrojumi, vai emisiju un smaku izkliedes aprēķinā ņemts vērā, ka atkritumu šūnas tiek veidotas kā uzbērumi ar relatīvi lielu augstumu. Ja nepieciešams, veicami atbilstoši precizējumi smaku un emisiju izkliedes aprēķinos.
 | Precizētajā Gaisa emisiju novērtējumā novērstas pārrakstīšanās kļūdas attiecībā uz A6 un A7 avotiem, to numerāciju.Atkritumu šūnas reljefa augstums ir ņemts vērā emisiju un smaku izkliedes aprēķinā.    |
| Ziņojuma izvērtēšanas laikā, atsaucoties uz Aģentūras lūgumu sniegt atsauksmi par sagatavoto Ziņojumu, Aģentūra saņēma Veselības inspekcijas un Dienesta vēstules ar tajās ietvertajiem viedokļiem un atsauksmēm par Ziņojumu. Aģentūra neuzskata par lietderīgu atsevišķi uzskaitīt institūciju vēstulēs ietvertos komentārus, bet pievieno tās pielikumā. Aģentūra lūdz atsauksmes izvērtēt un nepieciešamos papildinājumus/labojumus un skaidrojumus iestrādāt Ziņojumā līdztekus labojumiem, kas veicami atbilstoši Aģentūras norādītajam. | Izvērtēts, attiecīgi precizēta aktuālā IVN ziņojum redakcija, skat. šīs tabulas 1. un 2. punktu. |

1. https://flotlife.lv/ [↑](#footnote-ref-1)
2. https://lv.khnwatertreatmentequipment.com/info/the-role-of-electrocoagulation-wastewater-trea-97881183.html [↑](#footnote-ref-2)
3. <https://www.sciencedirect.com/science/article/pii/S187802961100380X> [↑](#footnote-ref-3)
4. Ziņojumam pievienotie pārskati par virszemes ūdeņu kvalitāti atbilst Noteikumu Nr. 1032. 5. pielikuma 5. punkta nosacījumam par monitoringu attiecībā uz ūdenstecēm ārpus poligona, taču nav veikts neviens tests poligona kontūrgrāvī. [↑](#footnote-ref-4)
5. Noteikumu Nr. 1032 66. punkts nosaka- *Ja atkritumu klase nav iekļauta šo noteikumu*[7. pielikumā](https://likumi.lv/ta/id/242189#piel7)*, veic atkritumu ķīmiskās analīzes, lai noteiktu, vai atkritumi atbilst šo noteikumu*[3. pielikumā](https://likumi.lv/ta/id/242189#piel3)*minētajām robežvērtībām atkritumu pieņemšanai inerto atkritumu poligonā vai atkritumu poligona daļā, kas paredzēta inerto atkritumu apglabāšanai.* [↑](#footnote-ref-5)
6. Ministru kabineta 2002.gada 12.marta noteikumi Nr.118 “Noteikumi par virszemes un pazemes ūdeņu kvalitāti”. [↑](#footnote-ref-6)
7. Pieejams LVĢMC tīmekļvietnē <https://videscentrs.lvgmc.lv/lapas/gaisa-piesarnojums>. [↑](#footnote-ref-7)
8. Aģentūra norāda, ka standartam atbilstoša metode izmantota, piemēram, Izstrādātājas 2024. gadā sagatavotajā un Aģentūrā iesniegtajā IVN ziņojumā *Jaunu apglabāšanas šūnu izveide SAP “Ģetliņi” teritorijā.* Skat. arī Dienesta *Vadlīnijas mazas jaudas sadedzināšanas iekārtu regulējuma ieviešanai* (pieejamas https://www.vvd.gov.lv/lv/media/7601/download?attachment). [↑](#footnote-ref-8)
9. Piemēram, slāpekļa oksīdiem šāds smakas uztveres slieksnis noteikts koncentrācijai 0,1 ppm (0,20 mg/m3); informācijas avots: https://ec.europa.eu/social/BlobServlet?docId=12431&langId=en. [↑](#footnote-ref-9)